Januari 31, 2019 

§www. awemainta.com 
IJwww. faceboolc. com/ awemainta 
E3 noticia@ awemainta.com 
^583-1400 


MARC FIGAROA, NOMBRA DIRECTOR NOBO Dl APA N.V. 




REINO PREPARANDO PA MENASA FOR Dl VENEZUEIA 

DEFENSAHulandes ta prepara pa un eventual menasa militar Ta hopi reunion tin tumando luga. Asina a reuni cu e organ- 
di Venezuela den direccion di Aruba, Corsou y Bonaire. Asina isacion di Derechonan Humano di Nacionnan uni diamars tam- 
minister di Relacionan exterior Stef Blok a bisa den un debate be ald na Aruba. 
den Tweede I<Camer diamars mainta. 

Parlamento Hulandes ta hopi preocupa pa e siguridad di ciu- Asina e portal di noticia 24ora.com a informa di un delegacion 
dadanonan di islanan ABC. Segun Blok ? defensa Hulandes ta di Corsou encabesa pa Prome Minister di Corsou cu a yega di- 
tene cuenta cu varios scenario. aranson anochi, hunto cu nan coleganan di Sint Maarten tambe. 

Corte: Island Finance a cobra interes mucho 
halto y tabata saca ganashi exorbitante 



CORTE a bati riba dede di Island Finance cu 
ta uza “woekerrente”y a bisa nan cu no mag 
di cobra mas cu 18% anualmente of 1.5% pa 
luna di interes. Esaki despues cu el a cobra un 
cliente 2 7.7% y e cliente cu tabata den pura 
a tum'e. Island Finance a baly Corte pasobra e 
cliente no tabata cumpliendo. 

Aña pasa caba AWEMainta a publica di e caso 
aki unda cu un ciudadano cu a haj/a su mes 
den preta a bay Island Finance pa e haya e 
prestamo den pura. Pero ora cu di pagamento 
poco-poco el a bin realisa kico esaki ta nifica 
pa su carteray a caj/ atras den su pago. Island 
Finance finalmente a hib’e Corte unda cu el 
a bisa cu e no ta nenga di paga pero door di 
e interes halto, e cuota tabata mucho halto 
p’e. Corte a scucha testigo di Banco Central 
pero di Corsouy despues a dicidi di scucha e 
ehecutivonan di e instituto aki Arubano cu ta 
esun encarga pa controla e institucionnan fi- 
nanciero aki. Corte a keda convenci cu mester 
haci algo al respecto, despues di a scucha e 
conseho di Banco Central di Aruba. 

E tussenvonnis pidiendo pa scucha expertonan 
di BCA tabata dia 19 di september, 201 8, y 
a scucha nan dia 16 di october, 2018. Island 
Finance Aruba (IFA) a pidi Corte pa ordena e 
ciudadano paga e 1.4% di rente mensual riba 
e prestamo di 3 I di januari, 201 4,y despues 
diyega e maximo di esaki, aumente cu 15% 
pa gastonan haci. 

Den e prome tussenvonnis di dia 2 di mei, 
2018, caba Corte a constata cu IFA - con- 
trario na loke nan ta bisa den e documen- 
tonan entrega na Corte - ta cobra un tarifa di 
interes mas halto cu e 1 .4% cu ta wordo poni 
mensualmente riba e cobranza. Anualmente 
esaki a resulta den 27.25%. 


Den un di e tussenvonnisnan Corte ta bisa cu 
ta baly demasiado leu pa nan husga den cada 
caso cu e cobransanan pa prestamonan sin 
garantia ta husto of no. Esaki ta den man di 
legisladornan of organonan Gubernamental 
manera BCA, pa via di lej/nan, bini cu her- 
mentnan manera e maximo tarifa di interes 
permisibel, pa algun instituto of pa tur. 

A j/ama un encuentro cu partidonan pa mira 
ki un sentencia asina (manera esnan di 1999 
y 2017) ta nifica pa e caso aki pa loke ta e 
acuerdo di un interes maximo di 27.25%. A 
constata cu den un caso di 2017 IFA toch 
a cobra un interes mas halto di loke Corte a 
bisa (18% maximo anualmente). A dicidi di 
declara e acuerdo ey nulo pasobra e ta sur- 
pasa e maximo di interes di 18 porciento pa 
aña. 

Corte den e caso aki ta di acuerdo cu e de- 
mandado cu IFA a cobra 9.25% mas hopi cu 
e maximo permiti, y cu pa tal motibo e acu- 
erdo ta nulo, pa loke ta e parti di interes, ya 
cu e ta contra di e bon normanan. 

Corte ta bisa cu no ta den tur caso di presta- 
mo sin garantfa ta en contra di e norma pa 
cobra mas cu 18% anualmente. Pero ta papi- 
ando di e caso specifico aki y no ta abnormal 
cobra extra, pero e no mester ta excesivo. 

Expertonan di BCA a entrega na Corte un 
carta di 22 di juni, 2016 di Minister di Fi- 
nanza na Presidente di BCA. Ta papia entre 
otro di proposicion pa cambio di ley pa evita 
practicanan inaceptabel rond di creditonan na 
consumidor, unda tin biaha interesnan exce- 
sivo ta wordo ofreci. 

E concepto cu a wordo traha pa e Minister ta 
papia di reglanan for di momento cu ofrece 
credito te na pago, y reglanan pa sigui ora cu 
bini tardanza den pagonan y maximo cu por 
cobra e consumidor pa no aumenta su debe 
excesivamente. Y si e tin institucionnan ta haci 
cobransanan excesivo, hasta por pidi pa de- 
clara e acuerdo nulo. 

E conseho ta papia di un maximo di interes 
di 18% pa aña y un maximo di 1.5% pa luna, 
basa riba loke den su maj/oria ta e practica 
aworaki. 


BCA mes no por haci nada awo pasobra e no 
tin e instrumentonan legal na su disposicion 
te ora cu e ley keda aproba. Y a bisa cu nan ta 
di opinion si cu ta e tarea di Hues pa - tanten 
cu legislador ta keda keto riba esaki - inter- 
veni pa brinda e consumidor e proteccion 
necesario contra institucionnan financiero cu 
ta duna crédito y ta cobra “woekerrentes". 
Corte ta baly di acuerdo cu e pensamento di 
BCA. No a keda proba cu si cambia esaki, IFA 
no por wanta cabes riba awa mas. 

IFA tin un permiso pa opera pero den e Iey 
ey no ta specifica nada pa evita abuso di con- 
sumidornan manera e cobransa di interesnan 
cu ta surpasa 18% pa aña. IFA ta bisa cu e 
credito en cuestion ta pa hendenan cu hopi 
biaha no ta haj/a un prestamo lihe for di un 
banco pa falta di garantia. Esey por t’asina, 
Corte ta bisa, pero no ta hustifica, na opinion 
di Corte, cu IFA ta cobra “woekerrentes” na e 
consumidornan. Hustamente pasobra no por 
haj/a prestamo otro caminda, mester brinda 
nan mes proteccion. “Consumidornan mester 
y merece, como e partido debil en contra di 
un partido comercial of profesional, manera 
Island Finance, cu cual nan ta cera un con- 
tract, wordo protegi," e sentencia ta bisa. 

E ponencia di IFA cu e interes cobra na e cli- 
ente di 27.25% ta un compensacion standard 
cu ta wordo cobra na tur cliente di IFA, no ta 
importante, pasobra e no ta hustifica pa co- 
bra mas interes di loke ta normal. Y tampoco 
ta importante ora IFA bisa cu nan no ta e uni- 
conan cu ta cobra interes asina. 

Corte ta haj/a cu ta su tarea pa protege e con- 
sumidor Arubano contra di un instituto cu ta 
cobra interes demasiado halto, te ora cu leg- 
isladornan dicidi di pone e proteccion aki den 
un lej/. IFA por adapta su modelo di prestamo 
sin mester saca ganashi exorbitante a costo 
di e consumidor y sigui sirbi e mercado local. 
IFA a pidi pa compensacion di su gastonan, 
cual Corte a rechasa j/a cu den forma “ilegal” 
a trata di cobra e cliente mas di loke e mester 
paga. Pues a ordena IFA traha un schedule 
nobo di pago basta riba e norma cu Hues 
a stipula, adelantando e conseho cu BCA a 
manda pa Gobierno. 

Ta papia di crisis social 

Pero ta tolera cu actividadnan di 
Carnaval pa mucha caba madruga 



Pa: Victor (Toko) Winklaar 


FOR di momento cu comunidad a wordo sacudi pa morto 
di dos criatura inocente den forma cruel, practicamente tur 
hende tabata di acuerdo cu mester bin un forma pa proteha 
criaturanan inocente for di cualkier situacion cu no ta sirbi 
nan interes general. 

Cu esaki ta e.o. nan seguridad, nan derecho riba bon cuido, 
bon alimentacion y formacion y Gobierno a hasta ta trah- 
ando riba un proyecto cu e nomber di’Crisis Social’ cu mester 
bin cu recomendacionnan con na tur momento ta traha pa 
bienestar di nos mucha- y hobennan. 

No ta prome biaha cu nos ta cuestiona e maneho aki, sigur 
den e temporada di Carnaval, unda tin hopi actividad di MU- 
CHA cu ta caba demasiado laat, pero ningun musca ta bula. 

Awe un biaha mas, nos ta trece nos punto di bista dilanti, 
despues di a tuma nota cu ningun gobernante a critica e ac- 
tividadnan cu ta caba laat. 

Gabinete Evelyne Wever Croes hasta a decreta aña 2019 
como Aña di Famia, cu enfasis pa percura pa famianan ta 
funciona den e forma corecto caminda tur envolvi, mayor- y 
muchanan, ta lanta den un ambiente positivo. 

Sinembargo ta lanta un duda grandi den comunidad ora cu 
practicamente ningun instancia cu por pensa ta envolvi den 
e proceso aki pa atende cu e crisis social anuncia, ta cuestiona 
y actua contra cierto desaroyo cu tin hopi hende den comu- 
nidad preocupa. 

Temporada di Carnaval enberdad ta tempo di fiesta, di goso 
y alegria, pero apesar di tur esaki, tin cierto aspecto di interes 
pa seguridad di muchanan, cu no por wordo perdi for di bista. 
Dos siman pasa caba hopi hende a reacciona riba e hecho cu 
un actividad pa mucha y aki nos ta papia di Reina Infantil y 
Hubenil, a termina te den oranan di madruga, algo prome cu 
2’or cu simplemente ta inaceptabel. 

No por tin hustificacion p’esaki, pero aki no por punta dede 
solamente riba e organisadornan di e evento al<d, pero tambe 
na diferente departamento envolvi den e proyecto di ‘crisis 


social’, incluso Departamento di Polis, kendenan a para mira 
e cos aki tuma lugar. 

No solamente a permiti esaki tuma lugar y ningun momento 
a reacciona y bisa organisadornan cu esaki ta inaceptabel y 
pa nan percura p’e no pasa mas, pero a keda keto y esaki a 
bolbe ripiti su mes den fin di siman cu a pasa. 

E biaha aki tabata e Festival di Tumba, conoci como Tum- 
berito, cu tambe a termina despues di mey anochi, pa colmo 
riba un diadomingo caminda pa su mañan tin scol normal pa 
tur mucha y hobennan. 

Aki tampoco ningun instancia a bay n’e sitio, loke ta nan de- 
ber di haci, y mustra organisadornan cu esaki no por wordo 
permiti bou di ningun circunstancia, pero aki un biaha mas e 
falta y hasta incapacidad pa reconoce sintomanan peligroso 
pa nos mucha- y hobennan, a resalta. 

Durante varios programa radial e dianan siguiente, por a scu- 
cha hopi hende reacciona riba e punto aki, pero di parti di 
instancianan concerni cu tin e obligacion pa actua, nada ta 
bin dilanti y ta simplemente sigui mira e programa di Carna- 
val sin mas. 

T’e tipo di pasividad alci, e falta di actuacion ta parti di e 
problema grandi di e crisis social di Gobierno y den pasado 
autoridadnan policial a yega di para e Calypso y Roadmarch 
Contest cu a yega di wordo organisa na Palo Marga, cu ta un 
festival di hende grandi, pa motibo cu el a pasa e ora stipula 
entre e instancianan prome cu e festival. 

Awor cu ta dos actividad di muchanan chikito, tur hende ta 
para mira mescos cu ta algo normal cu muchanan menor di 
edad, por keda den un actividad asina cu sigur no ta na nan 
interes personal ni familiar. 

Na tur, pero tur momento, interes di muchanan tin cu wordo 
sirbi y e tipo di cosnan alci mester ta un weldcer pa henter co- 
munidad, cu e cosnan aki no por sigui asina y organisadornan 
mester busca un forma mihor pa permiti muchanan mustra 
nan capacidad artistico, pero dentro di un margen di tempo 
cu no ta perhudica otro interesnan di mesun muchanan alci. 

Schotte kier a keda cu su puesto den Parlamento pero Hof a bisa NO 


CORTE a dicidi cu e peticion cu Ger- 
rit Schotte a haci na Hoger Beroep riba 
su asiento den Staten cu el a perde, no 
tin base. E decision aki a wordo anuncia 
door di Corte den oranan di mainta. 

Dia 27 di november ultimo Fiscal May- 
or di Corsou a informa Presidente di 
Staten di e isla cu riba e dia ey e con- 
dena di Schotte na tres aña di prizon 
a bira definitivo. E mesun dia e Presi- 
dente di Staten a informa Schotte cu el 
a stop di ta miembro di Staten y mesora 
el a dicidi di bay Hoger Beroep riba e 
decision aki. Despues cu e caso a wordo 
trata dia 18 di januari ultimo, e decision 
a cay awe mainta. 

E ex mandatario a trata di haci uzo di 
diferente instrumento legal, entre otro 
cu e LvIS no a drenta na vigor ainda y 
no ta duna base pa bisa ki ora su miem- 
brecia den Parlamento ta wordo kita. 


Pero Huesnan a bisa cu articulo 60B cu 
tin di y haber cu e tema aki, a drenta na 
vigor dia 16 di september, 2010, cu e 
otro cambionan den Statuut cu a wordo 
haci via di un Rijkswet. 

Su Abogado tambe tabata di opinion cu 
su sentencia no ta “irrevocabel” caba pa- 
sobra ainda nan tin caminda pa cana cu 
e sentencia aki, entre otro door di acudi 
pa entrega un “ldacht” riba su condena 
na Europees Hof voor di rechten van de 
Mens (EHRM) y “Het Mensentechten 
Commissie van de Verenigde Naties”. 
Aunke cu esakinan no ta un herment 
legal normal contra un condena penal, 
pero si e decision wordo tuma cu a viola 
tratado, e ora Reino Hulandes a base di 
articulo 46, prome inciso, di e tratado 
menciona ta obliga pa drecha e situa- 
cion na e forma prome cu e violacion 
di derecho a tuma luga. Pero e ponencia 
aki tambe a wordo rechasa door di Hof. 



Nan ta splica cu e sentencia di dia di 
tres aña a bira irevocabel cu e arrest di 
dia 27 di november, 2018. No tin nin- 
gun otro herment legal mas pa cana. E 
no a haci uzo ainda di su derecho pa 
acudi cerca EHRM y leynan di esaki 
no ta bisa cu si un denuncia wordo 
entrega na EHRM, e sentencia cu ta 
“onherroepelijk” mester wordo wanta. 
E unico cos cu e ta bisa cu un Estado 
no mag stroba e investigacion riba e 
posibel violacion di derecho humano. 
Tur esaki a conduci cu e Hoger Beroep 
no tin base y decision cu e no ta miem- 
bro di Parlamento mas ta keda valido. 


InselAir mester kita beslag 
riba InterCaribbean 

Asina cu e garantia wordo duna 


InselAir 

Aruba 


DIA 30 di januari Corte di Prome In- 
stancia di Sint Maarten a dicta fayo den 
e caso sumario entre InterCaribbean y 
InselAir y su director. 

E decision di Corte ta encera cu InselAir 
mester kita e beslag pone riba combusit- 
bel di un di e avionnan di InterCarib- 
bean na Sint Maarten, asina cu InterCa- 
ribbean duna nan un garantia di banco 
di USD 500.000. E kitamento di e 
beslag mester tuma luga pasobra Inter- 
Caribbean cu e acto aki ta sufri daño de- 
sproporcional ya cu como consecuencia 
di esaki mester a anula tur su buelonan 
pa Sint Maarten. 


E garantia di banco mester wordo otor- 
ga pa motibo cu InterCaribbean no a 
cumpli cu e sentencia di Corte di Prome 
Instancia di Corsou fecha 28 di decem- 
ber, 2018. Den esey ta para cu e mester 
duna suficiente garantia pa e acuerdo di 
credito y si e no haci esey, e mester paga 
un multa di mey miyon dollar. Corte ta 
haya hopi importante cu ta cumpli cu 
sentencianan, pero tin comprension pa 
e hecho cu si e veredicto di caso suma- 
rio di dia 28 di december, 2018 wordo 
anula den Hoger Beroep y cu InterCa- 
ribbean haya razon, cu probablemente 
InterCaribbean no tin forma pa saca e 
placa aki bek for di InselAir. 


E demandanan di InselAir pa tuma su 
accionnan, pa pone a cambio di placa y 
avionnan a wordo rechasa. Parcialmente 
pasobra e cobransanan ey ya caba a wor- 
do rechasa door di Corte di Prome In- 
stancia di Corsou y Hues no por dicidi 
dos biaha riba e mesun “vordering”. Mas 
ainda pasobra Hof pronto lo por tuma 
un decision den e asunto aki. Tambe pa- 
sobra despues di e veredicto aki tin cir- 
cumstancianan nobo, manera e rechaso 
pertinente di InterCaribbean pa sigui 
haci negoshi cu InselAir, despues cu a 
pone beslag riba e avion, pero tambe pa- 
sobra InselAir a disolve parcialmente e 
“Heads of Agreement” (HOA). 

Marc Figaroa, nombra Director nobo di APA N.V. 

DESPUES di un proceso habri y transparente cu a 
tuma varios luna Minister Dangui Oduber a tuma e de- 
cision di nombra sr. Marc Figaroa como proximo Direc- 
tor di APA NV 

Marc Figaroa tin un Master Degree den Business Ad- 
ministration y a specialisa den aviacion. Despues di a 
caba Colegio Arubano, el a sigui su estudionan na Day- 
tona Beach, na Merca. 

E tin 13 aña trahando na Aruba Airport Authority NV 
y pa 11 aña e ta den e funcion di “Commerce Manager” 
encarga cu henter e maneho comercial ne Aeropuerto di 
Aruba. 

Bou e maneho di Marc Figaroa, Aruba Airport Author- 
ity a gana premionan internacional, debi n’e prestacion 
di e Aeropuerto, satisfaccion di clientenan, ademas sin 
lubida e parti di aviacion. Bou su maneho e entradanan 
di Aeropuerto tambe a conoce un crecemento drastico 
den e ultimo decada. 



Marc Figaroa a demostra di tin e experiencia, conoce- 
mento y capacidad pa eherce e funcion importante alci. 
Minister Oduber ta contento cu e escogencia aki y asina 
ta duna un Arubiano hoben e oportunidad aki. 

Minister Dangui Oduber ta desea Marc Figaroa tur 
clase di exito den su reto nobo na waf, birando asina 
sucesor di Jossy Figaroa. 

A reuni cu UNHCR riba crisis migratorio di Venezuela 



DIALUNA 28 di januari, Prome 
Minister Evelyn Wever-Croes y 
Minister di Husticia, Andin Bik- 
ker, a reuni cu representante di 
UNHCR, señora Cardioletti. 


UHNCR ta e organisacion inter- 
nacional di Nacionnan Uni cu ta 
traha riba e tereno di migracion. 
E situacion actual na Venezuela a 
forsa miyones di Venezolano sali 


di nan pais y varios a bin Aruba. 
Prome Minister a duna di conoce 
cu Gobierno di Aruba ta preocupa 
cu e situacion al<d pasobra e tin un 
impacto hopi grandi pa Aruba. Ta 
hopi importante cu e impactonan 
aki wordo midi pa asina Gobierno 
por maneha e situacion miho 
tambe pa haci e impacto riba nos 
pais menos. 

Gobierno di Aruba ta keda vigila 
e situacion ald hopi di cerca y ta 
prepara pa cualkier eventualidad 
cu bin. UNHCR hunto cu Gobi- 
erno ta buscando formanan pa 
por coopera pa asina mitiga e im- 
pacto di e crisis migratorio Vene- 
zolano riba Aruba. 


Andin kier castigo mas pisa pa alarma falso di bom 




BO MESTER Dl WASTE BUCKET RESIDENCIAL 
OF COMERCIAL? 

20 yrd 

15 yrd 

Small 


Minister di Husticia, mr. Andin Bikker durante su reciente conferencia 
di prensa a duna di conoce cu e lo hiba un propocion den Conseho di 
Minister, pa cambia e ley pa castiga esnan cu ta haci denuncia falso di 
e.o. bom abordo di avion. 

Ultimo tempo tin mas y mas denuncia falso ta wordo haci cu tin bom 
abordo di avionnan cu ta bula pa Aruba. 

Na opinion di Minister Bildcer, e ta kere cu mester bin cu castigo mas 
pisa p’e denunciantenan, kendenan ta haci nan mes culpable pa un at- 
entado riba nos economia/turismo. Tabatin dos detencion ultimamente, 
pero e dos personanan aki ta liber y ningun dia nan ser presenta den 
Corte di Husticia pa Huez dicta e.o. castigo di prison pa nan. 

Aruba no por sigui tolera tipo di actitudnan aki. Tabata na 2014 ultimo, 
cu a introduci un Codigo Penal nobo, pero e tabata mas bien un copia di 
loke tin na Hulanda, y ningun momento a tene cuenta cu tipo di inci- 
dente asina. 

Pesey Minister Andin Bikker ta di opinion cu nos mes mester haci e 
cambio den nos leynan, unda por demanda castigo mas pisa. Y esey el a 
keda di propone den Conseho di Minister pa haci. Aruba no por tolera 
pa ICAO downgrade nos categoria, p’e tanto denuncianan falso di bom 
abordo di varios compania di aviacion. 

Casonan di hospitalisacion pa motibo di Influenza ta sigui subi 

Tapa boca ora di tosa of nister cu nepkins of haci esaki den bo 
eleboog. No bishita lugarnan publico si bo ta sinti malo. Evita 
contacto directo cu hende malo. Evita di mishi cu bo wowo, na- 
nishi y boca. 

Ta hopi importante cu dunadornan di cuido y departamentonan 
di emergencia raporta casonan sospechoso di malesa nan respira- 
torio infeccioso na Servicio di Malesanan Infeccioso, esaki pa por 
determina y premira un brote y di manera cu accionan por wordo 
tuma na tempo pa preveni esalci. 



DURANTE e prome simannan di 2019, 
Departamento di Salud Publico a wordo in- 
forma cu tin un aumento den caso di hospi- 
talizacion pa motibo di infeccion respiratorio 
severo. Data ricibi na Servicio di Malesanan 
Infeccioso y analisa pa seccion di Epidemiolo- 
gia y Investigacion ta indica pa aña 2019, 34 
persona a wordo interna na hospital. Esaki ta 
mas cu 1 persona pa dia durante e ultimo 4 
simannan. 

Mundialmente tin un aumento den casonan di 
Influenza. Testnan di laboratorio ta confirma 
circulacion di e virus di Influenza tipo A y In- 
fluenza tipo B. 

Na Aruba for di 1 di januari te cu dia 26 di jan- 
uari Departamento di Salud Publico su servicio 
di Malesanan Infeccioso a ricibi un total di 51 
notificacion di infeccionan respiratorio di cual 
70.4% tabata casonan positivo pa Influenza. 
Di e casonan notifica 34 persona a keda inter- 
na di hospital di cual 64.7% tabata personanan 
cu ta cay bou di e grupo di risico cu ta mucha 
bou 5 aña y e adulto mayor riba 60 aña. 

E metodo mas efectivo pa preveni Influenza ta 
por medio di vacunacion, esaki especialmente 
p’esnan cu ta cay bou di e grupo di risico, tin 
un sistema inmonologico abou y tambe du- 
nadornan di cuido. 

Banda di e vacuna di Influenza, otro medidan- 
an di proteccion ta ensera. Laba man frecuent- 
emente cu awa y habon y seca esaki bon. 


Departamento di Salud Publico ta conseha dunadornan di cuido 
pa recomenda e vacuna di Influenza n’e grupo di risico. Pa mas 
informacion tocante vacuna por tuma contacto cu servicio di 
Malesanan Infeccioso na 522-4221 of dbz@despa.gov.aw 



Mantene bo tarhetanan di credito sigur 

Nos prioridad principal ta e seguridad di bo informacion di bo cuenta personal. Nos ta 
introduci un manera nobo pa crea un espacio sigur pa bo informacion financiero. 

Aruba Bank awor ta ofrece SecurLOCK Equip App cu ta duna bo e control riba bo 
tarhetanan di credito for di bo celular. E usuarionan di e App por klik nan tarheta di 
credit “on and off”; controla unda e tarheta por wordo uza; pone bo limitenan di uzo; 

ricibi alertanan instantaneo; y hasta wak bo transaccionan. 

E Applicacion ta disponibel pa bo Android of iPhone. SecurLOCK Equip App ta manera 
un security guard pa bo tarhetanan di credito di Aruba Bank. 

Si bo tin un tarheta di credito di Aruba Bank y bo ta desea mas informacion 

yama nos Contact Center na 527 7777. 


Arubabanl 

Dama seriamente herida den accidente ayera madruga na Savaneta 




TABATA ayera madruga pa mas o menos 3:20 a.m, Polis y 
ambulance a wordo avisa di un accidente serio poco pabou di 
Mariniers Kazerne, y cu tin hende benta riba caminda. 
Mesora patruya di San Nicolas a bay e sitio y enberdad ta 
bin topa cu e chauffeur di un Nissan March, kende tabata 
pafo di e auto riba tera drumi. 

No ta conoci si el a wordo saca ora di e impacto, of e mes a 
baha y cay eynan. 

Agentenan mirando cu ta tratando di un accidente serio a 
pidi ambulance cu urgencia. 

Paramediconan na nan yegada mesora a cuminsa stabilisa e 
victima kende a ricibi hopi sla. 

Segun nos a compronde, Nissan March lo a baha caminda y 
dal contra un cura di cas. Aparentemente e chauffeur, kende 
tabata bin di trabao, lo a pega soño tras di stuur. 

Debi n’e impacto duro contra e cura di cas, motor lo a kibra 
y kita for di e vehiculo y a keda benta riba caminda. 

Mientras cu Paramedico y Polisnan tabata bezig atendiendo 
cu e accidente y un Toyota Avensis tabata acercando y lo no 
a mira e motor riba caminda y ta dal den esaki, haciendo un 
desordo di otro mundo, spantando tur hende eybou. 
Despues cu e Avensis a dal e motor esalci a bay cay y keda 
pega na otro un cura di cas, pues por imagina con duro e Av- 
ensis tambe tabata biniendo. 



Mesora a bay mira si e chauffeur ta ok y esaki a resulta di ta 
ok pues no a resulta herida. 

Pa loke t’e dama di e Nissan March el a wordo transporta pa 
hospital y famia a wordo notifica di e accidente. 
Departamento Tecnico di Polis a wordo pidi pa acudi n’e sitio 
y tambe Specialista di Trafico, pa sigui cu e investigacion. 

A agrega 11 producto na Canasta Basico 


DURANTE e Conferencia di Prensa semanal di Gobierno, Minister di 
Finansa, Asuntonan Economico y Cultura a informa tocante di e ampli- 
acion di e Canasta Basico. E mandatario a informa cu ya for di aña 2009 
a cuminsa cu reunionnan pa amplia e Canasta Basico na nos Pais, pero 
no a logra. Na 2011 expertonan a bini hunto y a duna conseho, pero e 
tempo ey no a tuma un decision pa amplia e Canasta Basico. Na 2018 
Departamento di Asuntonan Economico, Departamento di Salubridad y 
Departamento Social, Camara di Comercio y e Sector Mayorista a reuni 
y a bin cu conseho pa Gobierno y awor a tuma e decision pa amplia e 
Canasta Basico. 

Di 11 pa 22 producto 

Actualmente e Canasta Basico ta consisti di 11 producto cual ta, sucu, 
cuminda pa baby, koffie, hariña di maishi, margarina den paki of bleki, 
lechi likido pa koffie, lechi pa baby, manteca di paki of bleki, aros blanco 
y bruin, azeta pa cushina: azeta di olijf, zonnebloem, canola of maishi, te 
preto y te berde. E Canasta Basico awor ta wordo amplia cu, papa haver- 
mout (Quacker), pasta, spaghetti, hariña blanco di trigo, bonchi cora 
seco, bonchi preto seco, bonchi lima seco, tunafish den bleki (den awa, 
chunk, flaked, grated), sardin den bleki (den awa), salmou den bleki (den 
awa), lechi likido duradero den tetrapak of boter y tambe berdura: brocoli 
frozen, spinashi frozen y mixed vegetable frozen. Pues un ampliacion di 
11 pa 22 producto. E deseo ta pa inclui berduranan fresco, pero debi cu 
esakinan ta daña liher, ta haci e control dificil. For di e Canasta Basico lo 
saca pa motibo di salud, e productonan sucu, manteca y margarina. 

Cambio di ley prome cu ampliacion bira efectivo 

Minister Ruiz-Maduro a informa cu e 22 categorianan di producto men- 
ciona ta inclui 1.200 producto cual nan prijs lo wordo regula y controla 
pa Gobierno. Aworald Gobierno mester bay cambia e “Landsbesluit invo- 
ervergunning goederen” pa asina inclui algun producto (pasta, spaghetti, 
havermout, hariña, lechi den tertrapak) pa asina nan por drenta e Ca- 
nasta Basico. Asina cu e cambio aki ta cla, lo anuncia oficialmente ki dia 
e ampliacion di e Canasta Basico ta bira efectivo. 

App Control di Prijs y Macuto di Compras 

Por ultimo, e mandatario encarga cu economia ta recorda tur hende riba 
e App Control di Prijs via cual e consumidor por haya tur informacion 
tocante e prijs di e productonan cu ta wordo regula pa Gobierno. Banda 
di esaki tin e Macuto di Compras cu ta keda publica tur siman den cual 
tin un comparacion di prijs di alrededor di 25 producto cu no ta regula 
na 10 supermercado. Tambe por haya tur e informacionnan aki riba Face- 
book Page Departamento Asunto Economico. Cu e informacion aki e 
consumidor mes por haci comparacion di prijs y dicidi na unda e ta bay 
haci su compras. 



AMPLIACION 
CANASTA BASICO 


1, Gumtnda pa baby 

2, Hariña di maishi 

3, Te 


TAAMPLIA 


4. Koffie 


CANASTA 

BASICO 


5. Lechi likido pa koffie 

6. Lechi poivo 

7. Aros 



PRIJS TA WORDO 


CONTROLA 



3. Azeta pa cushina 
9. Lechi pa baby 


PRQME FASE; (Lo drenta na vigor na februari 2019) 


10 Broccoli. Frozen 

11. Spinashi, Frozen 

12. Mixed vegetables, Frozen 

13. Bonchi cora, seco 

14. Bonchi preto, seco 

15. Bonchi lima, seco 

16. Tunafish, 

den bieki, den awa chunk/flaked/grated 

17. Sardin den bleki, den awa 

18. Salmou den bleki, den awa 


FA$E 2: (Lo wordo anuncia despues) 


19, Pasta ( spaghetti 

20, Papa havermout 

21, Hariña 

22, Lechi likido duradero den tetrapak of boter 


GABINETE WEVER-CROES 


TA PRIMINTI Y TA CUMPLI 



Carchi obtenibel na oficina di Fun Miles 
na Sun Plaza Mall 


V- 


Festival di 
Tumba Corsow 


4, 5, 6 i 8 di februari 2019 
Curaçao Festival Center 


General 500 FM + f 60.- of 3,850 Miles 
Red Carpet 2,900 FM + f 250.- 
of 16,750 Miles 


ticket 


n (ói n funmiles.net 


miles 

Prome Minister Evelyn Wever-Croes: 

Gobierno a cuminsa proceso di proyecto e-Government 



DIAMARS, 29 di januari, a tuma luga un reunion im- 
portante cu conseho di Minister di Gabinete Wever- 
Croes pa locual ta trata e planeamento pa cu eGovern- 
ment. Varelie Croes, Chief Innovation Officer, a duna un 
presentacion durante e reunion alci unda cu el a duna 
un relato amplio di e resultado di un Digital Assessment 
cu a wordo conduci na 2018 di e infrastructura y organ- 
isacion di IT di e aparato gubernamental. E Digital As- 
sessment tabata e base pa fiha e vision di Gobierno pa 
locual ta eGovernment. E meta principal di un eGovern- 
ment ta e calidad di bida di e ser humano. Un gobierno 
digital lo por opera 24/27 y asina brinda un miho servi- 
cio na e ciudadano, crea mas eficiencia den gobierno y 
sector priva, y asina tambe trece mas transparencia cu lo 
yuda combati corupcion. 

Durante e reunion tambe a presenta e trabounan prepa- 
ratorio haci te cu awe cu ayudo di Gobierno di Estonia, cu 
ta e leader mundial di eGovernmenty expert den trans- 
formacion digital. Den liñanan grandi, tin tres elemento 
principal cu taforma e base pa un eGovemment: 

1. Identificacion unico digital, 

2. Infrastructura di IT, 

3. Cuadro di ley. 


E proceso pa yega na un gobierno digital lo tuma su tem- 
po y lo rekeri inversion, pero e implementacion lo pasa 
den fase unda cu lo prioritiza departamentonan y ser- 
vicionan cu ta critico pa nos comunidad y tambe cu lo 
stimula nos economia. Importante pa nota ta cu imple- 
mentacion di eGovernment of un plan nacional digital 
no ta trabou di gobierno so, pero sector priva lo hunga 
un rol sumamente importante den esaki, unda cu lo crea 
oportunidadnan nobo pa desaroyo economico y negoshi. 
Parlamento tambe lo tin un tarea importante den e pro- 
ceso aki mirando e impacto grandi cu transformacion 
digital tin pa Aruba y e cuadro di ley cu ta necesario pa 
sigura e sostenibilidad di e inversionnan y e proteccion 
di e ciudadano. Den e siguiente fase lo tene diferente 
stakeholder sessions unda cu stakeholders di sector pri- 
va, publico, academico y ciudadanonan lo por duna nan 
input riba e plan di implementacion. 

Minister President, Evelyn-Wever Croes, cu tin e encargo 
di innovacion, ta reconoce cu e proceso no lo ta uno facil, 
pero sigur trahando hunto cu tur e departamentonan, 
stakeholders y un plan concreto e ta convenci cu Aruba y 
principalmente e ciudadano por cuminsa mira e diferen- 
cia den menos cu un aña y asina lo re-establece e confi- 
ansa bek cu a perde den e aparato gubernamental. 

Parlamento a pidi ARA investiga Lotto 



RECIENTEMENTE den Comision Fiho di Deporte den Parlamento 
a tuma e decision pa laga Algemene Rekenkamer haci investigacion den 
Lotto pa Deporte pa locual ta trata finansa di esaki unda cu mester in- 
vestiga si e fondonan ta ser bon usa y sigur cu e meta cu esaldnan mester 
sirbi. Motibo ta pa yega n’e decision ald ta facil: Deporte ta sangrando 
na man di dirigentenan di Lotto. 

Recientemente nos equipo nacional di futbol no por a hunga den su pro- 
pio cas debi cu no un pero dos stadion ta keda desaproba pa weganan in- 
ternacional debi na falta di mantenimento. Banda di esaki unda bo pasa 
nos canchanan di deporte ta den estado pesimo y sin conta e stadionnan 
na Pos Chikito cu a ser boycotia caba y awor ta den estado deplorabel. 
Parke Curason na Jaburibari ta den super mal estado incluyendo e can- 
cha Johan Cruyff. Falta di material y sigur luznan di veld. Falta un can- 
tidad grandi di luz cu ta trece peliger n’e deportistanan. 

Pero locual a pone e hemchi bay over ta e falta di respet di directiva di 
Lotto pa Deporte n’e organo mas halto cu ta Parlamento. Ta bay dos 
presupuesto caba unda ta dirigi preguntanan na Lotto via Minister di 
Deporte, unda ta pidi pa duna transparencia riba nan maneho y tambe 
finansa di Lotto, pero den forma arogante ta dirigi carta via un abogado 
na Minister cu nan no lo contesta nada, pasobra e preguntanan cu a ser 
haci tabata dirigi n’e Minister concerni. 

Pueblo cu ta cumpra Lotto mester por sa na kico nan placa ta ser usa y 
cu e actitud aki y sigur di bon fuentenan nos a bin tende cu hopi fondo 
ta ser usa cu otro meta cu no ta deporte, segun fraccion di MEP. 

Y ta p’esey nos den Comision Central a aproba pa Algemene Rekenka- 
mer haci investigacion den Lotto, pasobra e deportista, pero sigur e diri- 
gentenan tin derecho di sa ta pakico nan eyfo ta ser maltrata asina tanto 
dor di un fundacion cu a ser lanta cu e meta pa sostene deporte y haci 
nan bida mas facil y no pa haci bida di un grupo cu ta maneha Lotto. 

Pues pa termina Edgard Yrolijk a bisa cu e si ta lamenta e actitud di 
directiva di Lotto n’e organo mas halto di Aruba y tambe e daño cu nan 
ta haciendo na deporte, deportista y dirigentenan, y no ta keda nada 
mas pa den nan funcion como Parlamentario pa haci uso di un instancia 
independiente pa haci investigacion den Lotto. 

Asina aki tur hende por sa e situacion real financiero di Lotto pa De- 
porte ya cu di miembronan no ta haya nada. 


AZV Oranjestad 
ta keda cera te 


cu proximo aviso 



AZV ta notifica comunidad henter cu debi 
n’e trabounan di instalacion di airco nobo y 
renobacion di e oficina di AZV Oranjestad, 
AZV Oranjestad na Rumbastraat 21 ta keda 
cera te cu proximo aviso. 

AZV ta lamenta cu no a keda cla ainda cu e 
trabounan y pa servicio nos ta pidi tur ase- 
gurado pa keda acudi na AZV San Nicolas 
(den Instituto Medico San Nicolas) of AZV 
Noord (den edificio MFA na Noord). Di an- 
temano masha danki pa e comprencion. 



MEGAPLEX 8 

The only theather in Aruba with all stadium seating! 
caribbeancinemas.com O Caribbean Cinemas Aruba 


JANUARY 31 - FEBRUARY 6 



GINA RODRIGUEZ | ANTHONY MACKIE 


cxc 


MATTHEW MCCONAUGHEY | ANNE HATHAWAY 

SERENITY 

MON-THU & SUN 7:05 | 9:25 
FRI-SAT 7:05 | 9:25 | 11:45 [ñ] 


|PG-13| 


LOUIS ASHBOURNE SERKIS | PATRICK STEWART 

yuu 

Td 




VVUUUi liti 






WITH SPANISH SUBTITLES 
MON-FRI 4:00 | 6:35 | 9:10 
SAT-SUN 1:25 | 4:00 | 6:35 | 9:10 
-SPANISH- 


MON-FRI 4:30 
SAT-SUN 1:55 | 4:30 


JANDINO ASPORAAT | LILIANA DE VRIES 


BON BINI 
HOLLAND 2 


DUTCH 


MON-THU 5:20 | 7:25 | 9:30 
FRI 5:20 | 7:25 | 9:30 | 11:35 
SAT 1:10 | 3:15 | 5:20 | 7:25 | 9:30 | 11:35 

SUN 1:10 | 3:15 | 5:20 | 7:25 | 9:30 |PG-13| 


© 


BRYAN CRANSTON | KEVIN HART 

the ■ i 

upside 

WITH SPANISH SUBTITLES 
MON-THU 5:20 | 8:00 
FRI 5:20 | 8:00 | 10:40 
SAT 2:40 | 5:20 | 8:00 | 10:40 
SUN 2:40 | 5:20 | 8:00 


MON-SUN 9:20 


1 BRYCE DALLAS HOWARD | ASHLEY JUDD 

BRUCE WILLIS | SAMUEL L. JACKSON 

JASON MOMOA | AMBER HEARD 

DOG’S 


GLASS 

A Q U A M A N 

WAY HOME 


WITH SPANISH SUBTITLES |PG-13| 

WITH SPANISH SUBTITLES 

MON-THU 4:30 | 6:45 
FRI&SUN 2:15 | 4:30 | 6:45 

[pgI 

MON-THU 3:45 | 6:25 | 9:05 

FRI-SUN 1:05 | 3:45 | 6:25 | 9:05 

MON-FRI & SUN 9:00 |PG-13| 

OPENING FEBRUARY 7: THE LEGO MOVIE 2, WHAT MEN WANT, COLD PURSUIT 

Palm Beach Plaza 

THE MAGIC OF THE MOVIES 

\ ^ Download on the | ^ GETITON 

Aruba | 586.0074 

ON YOUR MOBILE DEVICE 

• App Store J ^ Ooogle Flay 

Dos herido y hende pega den accidente na Zeewijk 



ALGO pasa di 11 or ayera mainta, Polis y 
dos ambulance a bay urgente na Zeewijk, 
unda dos auto a dal practicamente frontal U 
den otro. Den e accidente tabatin dos hende 
herida, cual uno a keda pega den e auto7f| 
pa cual mester a pidi asistencia di ekipo di ^ 
rescate pa yuda saca victima pega den auto. ' 
Un di e heridonan di acuerdo cu nos infor- 
macion ta den condicion di preocupacion. : 

Minister Xiomara Ruiz-Maduro 
a lansa e website nobo di DEACI 



DIAMARS atardi Minister di 
Finansa, Asuntonan Economico y 
Cultura a lansa e website nobo di De- 
partamento di Asuntonan Economi- 
co (DEACI) durante un encuentro cu 
e personal y medionan di prensa. 

E mandatario a splica cu e website 
nobo www.deaci.aw di Departamen- 
to di Asuntonan Economico ta con- 
tene mas informacion riba diferente 
tereno di economia. Ademas di infor- 
macion nobo, awor ta facilita e perso- 
nanan cu kier haci un cita na DEACI. 

Minister Ruiz-Maduro a informa cu 
for di dialuna awor, 4 di februari por 
haci un cita pa un permiso di negoshi, 
atrabes di e website nobo www.deaci. 
aw y asina reduci e tempo di warda 
pa wordo atendi na e oficina de De- 
partamento di Asunto Economico. 
DEACI a tene cuenta tambe cu por 
tin persona cu no tin aceso na com- 
puter y pesey e funcionarionan na 
DEACI ta atende publico riba di- 
aranson solamente, na e oficina Sun 
Plaza Building. 


E dignatario a splica cu e website 
nobo tambe ta contene informacion 
tocante cua documentonan mester 
trece pa cada tipo di peticion pa per- 
miso di negoshi y alabes por yena un 
formulario di peticion. 

Actualmente ainda e formulario mes- 
ter wordo geprint y treci personal- 
mente na DEACI. Ta bon pa mencio- 
na cu e Departamento di Asuntonan 
Economico ta trahando riba formu- 
larionan digitalisa (e-form) cu lo por 
wordo manda via di e website mes. 

Tambe riba www.deaci.aw tin infor- 
macion riba prijsnan di entre otro e 
productonan den Canasta Basico, 
Macuto di Compras y prijs di gasolin 
y diesel. 

Ainda falta algun informacion riba 
e website, Departamento di Asunto 
Economico lo keda traha duro pa in- 
clui mas informacion riba nan web- 
site nobo y lo keda mantene esaki al 
dia (‘up to date’) constantemente. 



E website ta gelink na diferente otro 
website cu informacion di otro in- 
stancianan/stakeholders, pa di e 
manera aki haci e buskeda di cierto 
informacion mas facil. 

Minister Ruiz-Maduro a informa cu 
e website nobo aki ta djis e inicio di 
e prome fase di e-government, e digi- 
talisacion di servicio cu Gobierno 
lcier bay, pa asina nos por brinda un 
servicio mas rapido y eficiente na nos 
comunidad. 

E mandatario a termina yamando 
danki na tur e coleganan cu a traha 
duro riba e website y logo nobo. Al- 
abes a felicita henter e Departamento 
di Asuntonan Economico tambe cu 
nan logo modernisa y website nobo. 

Capitulo 4 

Aruba a forma parti di e trampolin aki di Gobierno Venezolano 


E fuga di oro for di Venezuela 


AWE nos di AWEMainta 
ta sigui cu e capitulo 4 di e 
proyecto investigativo di e 
portal noticioso runrun.es 
di e periodista Venezolano 
Nelson Bocaranda den cual 
e ta desenmascara Gobier- 
no di Nicolas Maduro den 
e sakeo di oro. 

Den e parti di awe e articulo 
ta papia di e transporte di e 
oro via di Aruba (transito) 
pa despues pasa via Hulan- 
da pa yega Dubai. Un des- 
tino unda nunca el a yega. 
Nan ta splica cu e status di 
e 50 kilo di oro (cu a wordo 
confisca) tabata “mercan- 
cia di transito”, esun cu ta 
yega na Douane procedente 
di exterior y ta lceda eynan 
mientras cu ta warda pa e 
wordo transporta pa otro 
pais, sin wordo registra 
como importacion, manera 
ta para den articulo 144 di e 
Ley di Importacion, Expor- 
tacion y Transito di Aruba. 
E companianan mixto 
manera Oro Azul ta entre 
e entidadnan publico au- 
torisa pa opera den e ac- 
tividad aki na Venezuela 
basa riba decreto No. 2.165 
(Gaceta Oficial N. 6210 di 
30 di december di 2015), cu 
Estado ta reserva pa e op- 
eracionnan di exploracion y 
explotacion di oro y demas 
mineralnan strategico. Den 
e dos areanan instituto-, 
corporacion- y empresanan 


cu ta inscribi na Ministerio 
di Petroleo y Mineria (awor 
a bira Ministerio de De- 
sarrollo Minero Ecológico, 
Mindeminec) tambe por 
participa. 

Pero e comercialisacion 
di oro, e compra na Arco 
Minero y su benta tanto 
den mercado nacional como 
internacional, como e auto- 
risacionnan corespondiente 
cu mester haya pa bende 
cu tercer partido pa su ex- 
portacion, ta cay exclusi- 
vamente den man di Banco 
Central di Venezuela, segun 
articulo 31 di e decreto ex- 
traordinario No. 6.210 de 
2015. Di e forma aki, se- 
gun e norma, e traslado di 
e 50 kilo di oro cu a baha 
na aeropuerto di Aruba riba 
nomber di un compania di 
Estado Venezolano, mester 
a wordo autorisa door di e 
organo rector na Caracas, 
cu ta vigila salida di e min- 
eralnan aki for di e pais. 
Cual ta e criterionan pa au- 
torisa e benta di oro? Cual 
empresa- of entidadnan ta 
logra haya e permisonan? 
Ta existi buraco den e ley- 
nan di e comercialisacion 
di oro cu ta cay riba BCV 
cu un tempo tabata solido 
y autonomo, y cu a stop 
di publica cifra- y balans- 
nan economico den forma 
periodico, y cu entre janu- 
ari di 2017 y juni di 2018 


a nombra tres Presidente y 
ningun a keda den e puesto 
e 7 añanan reglamentario di 
e Ley di Banco Central di 
Venezuela. 

E monopolio estata di e 
explotacion y comerciali- 
sacion di oro na Venezuela 
a wordo decreta cu e na- 
cionalisacion di e industria 
aki na 2011, cu cinco aña 
despues, dia 24 di februari 
di 2016, a caba den e po- 
lemico lansamento di Arco 
Minero di Orinoco (AMO), 
consistiendo di 112 kilo- 
meter cuadra cu ta encera 
e estadonan di Amazonas, 
Bolivar y Apure, pa e explo- 
tacion di veldnan di miner- 
al strategico manera e oro. 
Den e parti ey di subsuelo 
tin 1.500 ton di oro (proba) 
den reserva, segun Minde- 
minec. 

Dia 19 di september, 2011, 
e mesun dia cu Chavez a 
nacionalisa e industria di 
oro, el a prohibi exporta- 
cion di oro declarando “tur 
e oro cu wordo haya como 
consecuencia di cualkier ac- 
tividad minero den teritorio 
nacional, obligatoriamente 
mester wordo bendi y en- 
trega na Republica Bolivari- 
ana di Venezuela”. 

Loke cu a sosode despues 
ta laga e decision aki den 
duda. 


ASI SE FUGA 

EL ORO DE VENEZUELA 

viaCurazaoyAruba 



B. PR0CESAMIENT0 

I MOLINOS: 

rectben las arenas aurjferas 
de los mineros artcsanales, quienes les paqan 
para molerlo. Oe este. recuperan 30% del oro 
quc tienen cstas arenas, las cualcs 
posteriormente se venden a los complejos. 

2. PLANTAS PR0CESAD0RAS /0 C0MPLEJ0S: 
pagan por las arenas aunferas óe 
los nuneros artesanales y de los molinos 
para procesarlos. De estas. recuperan 
entre 70 y 85% del oro, el cual deberia ir 
directamente a Minerven. Sin embargo. 
no existe nmgun control sobre qué cantidad 
de material feuoso reciben paia procesar 
se venden a los compfejos 


C. MIN0RISTAS 

C0MPRAD0RES 
DE0R0L0CALES: 
compran el oio 
de los mineros artesanales 
y lo pagan en efeclivo 
oportransferencia 
baucatia (esta se paga 
500% más que en efectivo). 
Funden el oro en pequeñas 
piezas para venderlo. 

En esla operaoón 
ganan aliededor 
de 15 % del valor del oro. 


tsias piezas deberian 
ir a parar a las bst'edas 
de Minerven. Sm 
embargo, noexiste 
nmgun oontrol scbre 
quecantidaddeoro 
compran y venden 


D. ANALISIS 

I. ANALIZAD0RAS DE0R0: 

compran cl oro dc los miionstas. dctcrminan su puicza 
y lo funden en ptezas más giardes para la venta. 

2 MAY0RISTAS: 

compran el oro de las analizadoras o de los mmoristas 
y lo llevan a estas ultimas para determinar su pureza 
y mandar a fundirlo en piezas más grandes. 


E. LAS DOS RUTAS DEL 0R0: 


El .ORO ESTATIZADO 

1. MINFRVFN: 
empresa del Estado 
que. scgun la ley, compra 
el oro a los complejos 
omayoiistas. 

7 BANCO CFNTRAL 
DE VENEZUELA: 

Recibc d oio comprado 
por Minerven. Se encaiga 
de la icsciva de oio, aprueba 
la comercializaoon 


jfk- — 

o Wo i- 


p 


F. CERTIFICACION 

6. ADUANA EN CURAZA0 
Y ARUBA: 

donde peimanece el oro en tránsito 
y se certifica su exportación 


Ovante toda la rjta están presentes: 

-MILITARES L'uStoilKM de la cadma 
de comeraai izacicn y transporte, en algunos casos 
drt procesarremto corno dorflos de idanlas 


E2. 0R0 EN FUGA 

LMPRbSAS MIXIAS: 
Son usadas pata 
la exportación dei oro 
A nombrc dc dlas 
se autoriza la exportación 


x 2. AVIONES: 

\ aerolineas y annonetas 
v _ prrvadas hacen traslados 
rj desdc las minas, pasando 
por Puerto Ordaz, otras 
ciudades y lueqo a las islas 
de Aruba y Curazao 

3. ESCOLTA ADUANERO: 
vtgila toda la ruta 
de tianspoite del oro: desde 
su ongen en Venezuela 

™ - 4. EMPRESAS 

/ DE TRANSPORTF DE 0RQ 
✓ se encarga de todas 

las gestiones de transportación, 
desde Venezuela. pasando por 
aduanas de Aiuba y Cura/ao 
hasta las refmetias de Suiza. 
China, Dubai y Turquia. 


runrunes 


E participacion di un com- 
pania di Estado den e traf- 
ico ilegal di oro via di e is- 
lanan ABC, a desmantela 
e supuesto meta tras di e 
blokeo aereo y maritimo 
riba ordo di e Presidente. 
Cu esaki Maduro no taba- 
tin e mesun meta cu “Real 
Compañia Guipuzcoana” 
di Caracas tres siglo pasa 
ora cu nan a trata di para e 
contrabanda di tabaco, ca- 
cao y cuero di Venezuela di 
parti di barconan Hulandes 
cu tabata trafica for di Cor- 
sou. Awo, esaki lo mustra 
un contradiccion: un com- 
pania estatal Venezolano ta 
participa den un actividad 
clandestino cu lo afecta e 
interesnan di Estado. 

Rocco Tjon: 

Ayudo militar no por mina autoridad 
local di departamentonan hudicial 



MANERA ta conoci pa combati criminalidad eficazy garantisa 
orden publico tin diferente protocol entre departamentonan hu- 
dicial local, internacionaly militarnan. 

Algun tempo pasa Minister di Husticia, Andin Bikker a informa 
Parlamento cu e procedura pa haci uzo di militarnan (zachte bi- 
jstand) payuda departamentonan hudicial local a wordo adapta. 
E adaptacion aki mester a haci’e posibel pa mas eficiente por uza 
e capacidad militar pa cierto tarea. 

Mescos cu e protocol di RST, pa loke t’e ayudo aki ora ta trata 
(zachte bijstand) autoridad mester keda cerca pais Aruba. 

PREOCUPACION Dl PARLAMENTO 

Informacion cu nos a ricibi ta indica cu ta mal uza e procedu- 
ra adapta aki pa haci uzo di militarnan Hulandes den investiga- 
cionnan penal. 

Alarmante ta cu esaki ta sosode sin cu autoridadnan local ta 
na altura. Obviamente esaki ta trece peliger pa coleganan cu ta 
labora den e cadena hudicial, pero na mesun momento e ta mina 
nos autonomia hudicial tambe, segun lider di fraccion di MER 
Rocco Tjon. No por t’asina cu militarnan Hulandes ta wordo uza 
y ta raporta na Corsouy Hulanda. 

Importante pa nota tambe ta cu un peticion di e indole aki sem- 
per mester wordo inicia dor di Cuerpo Policial. 

Cuerpo Policial t’e autoridad pa loke ta nos seguridad internoy 
e so sa si tin capacidad of experticio pa atende cu aspectonan 
investigativo. 

REUNION URGENTE 

A tuma contacto cu Minister di Husticia, Andin Bikkery a invit’e 
pa un reunion di urgencia riba e desaroyo aki, pa trece claridad 
cerca e comision fiho di Parlamento encarga cu asuntonan hudi- 
cial. 


Fraccion di MEP ta pro colaboracion cu militarnan den e caso 
aki, pero no por mal uza palabracionnan pa mina autoridad local. 

E reunion a tuma lugar ayera diarazon merdia 2pm na Parla- 
mento. MEP ta sigur cu lo bin aclaracion, pero na mes momento 
tambe kier splica cu Parlamento no lo tolera e proceder aki, se- 
gun Rocco Tjon. 

Foto cortesia: 24ora 


Corte di Prome Instancia tin awe e.o. pa trata 

Falsificacion di 
varios carchi di AZV 


Horario 

Sospechoso 

Acto Castigabel 

08.30 

D.A.C.O. 

C.O. ta wordo acusa di destruccion y ladronicia riba 16 y 18 di 
juli 2017. 

08.30 

F.D.R. 

R. ta wordo acusa di kiebro y ladronicia riba 15 di februari 

2017. 

09.30 

R.R.St.J. 

St.J. ta wordo acusa di desfalco riba 23 di augustus 2016 y 
di menaza den e periodo di 26 di augustus 2016 te 7 di juni 
2017. 

10.30 

A.J.C.G. 

G. ta wordo acusa di posesion di un arma di candela den e 
periodo di prome di oktober 2017 te 14 di november 2017. 

10.50 

W.VM.N. 

M.N. ta wordo acusa di tabatin un telefon den su posesion den 
e periodo di 21 di juli 2018 te 21 di september 2018 di cual e 
tabata sa cu e tabata producto di un crimen. 

11.15 

C.Y.G. 

A.J.N.C. 

C.R.R.M. 

J.H.RP. 

Y.G. ta wordo acusa di falsificacion di un of mas carchi di AZV 
y un of mas permiso di estadia den e periodo di juni 2018 te 8 
di augustus 2018. 

N.C. y R.M. ta wordo acusa di falsificacion di un carchi di 

AZV riba 20 di juli 2018. P.P. ta wordo acusa di falsificacion di 
un permiso di estadia den e periodo di 4 di olctober 2017 te 4 
di september 2018. 

Minister Ruiz Maduro 

Tur dia ta controla prijs productonan Canasta Basico 



MINISTER Xiomara a informa 
durante di e Conferencia di Prensa 
di Gobierno con e productonan den 
e Canasta Basico ta wordo controla 
debidamente. 

Control di Prijs na establecimento 
Tur dia e funcionarionan di Depar- 
tamento di Asuntonan Economico 
ta controla e productonan di e Ca- 
nasta Basico. Un biaha pa luna De- 
partamento di Asuntonan Econom- 
ico, Departamento di Salubridad 
conhuntamente cu Polis ta haci un 
control multidisciplinario. E control- 
nan aki tambe lo wordo intensiva. 



Por sigui e controlnan aki via medio- 
nan social of den corant. 

Control di Prijs door di e consumi- 
dor 

Alabes e mandatario a informa cu 
pa hacie mas facil pa e consumidor 
por controla e prijs di e productonan 
cu tin un maximum di prijs, tin un 
App Control di Prijs pa tanto tele- 
fon Android y telefon Apple. Ariba e 
App aki tin tur informacion tocante 
di e prijs di e productonan den Ca- 
nasta Basico. Tambe tin e lista di 
prijs di Macuto di Compras cu ta 
wordo publica den corant tur siman. 



E Macuto di Compras aki ta con- 
tene un comparacion di e prijsnan 
di 25 diferente producto na 10 dife- 
rente supermercado. E productonan 
aki no ta cay bao di Canasta Basico. 
Por haya mas informacion di prijs di 
producto di Canasta Basico y Mac- 
uto di Compras tambe riba e pagina 
di Facebook Departamento di Asun- 
to Economico. Via di e canalnan aki 
e consumidor mes por haci compara- 
cion di prijs di diferente producto 
y dicidi na unda e por bay haci su 
compras. E poder di compra ta keda 
den e consumidor su man. 


Boa den mata na Bushiri a spanta varios 
persona cu tin custumber di sinta eynan 

DLAMARS den oranan di merdia por a mira varios Po- 
lis, unda antes tabata Bushiri Hotel. 

Segun por a compronde, algun persona cu tabata dis- 
frutando di e merdia eybanda, a scucha un sonido, no 
mucho leu di nan. 

E sonido tabata di un colebra y tabata saliendo di un 
mata cerca di unda nan tabata sinta. 

A bin resulta cu den un mata cerca di nan un Boa a hiss, 
avisando nan pa keda leu. 

E personan aki mesora a avisa Polis, kendenan na nan 
turno a avisa un persona cu ta atende cu e bestianan aki. 
Na yegada e persona, despues di analisa unda e bestia 
tabata scondi a logra gare. E Boa alci lo a wordo hiba un 
caminda unda lo pone den un terrarium cu mas Boa. 

Ghisbert Boekhoudt (Director DNM): 

Hopi tempo a bay den preparac on di documento 
descr ib iendo condicionnan ambiental importante pa ROP 


MINISTERIO di Desaroyo Terito- 
rial, Infrastructura y Medio Ambiente 
na diferente ocasion a informa na co- 
munidad tocante e proceso andando 
na Directie Infrastructuur en Planning 
(DIP) di introduccion di un Ruimtelijke 
Ontwildcelingsplan (ROP) nobo. Con- 
siderando e componente natural cu ta 
hopi importante director di Departa- 
mento di Naturalesa y Medio Ambiente 
(DNM) Ghisbert Boekhoudt ta informa 
di e rol di DNM den ROP 

Pa desaroyo di tereno, naturalesa y me- 
dio ambiente ta un factor hopi impor- 
tante. Locual cu DNM a haci ta: a pre- 
para e documento den cual a describi e 
diferente tipo di condicionnan ambien- 
tal cu tin cual ta kere cu ta bon pa ta 
parti di e ROP. 

‘Hopi tempo a bay den esaki pasobra 
unabes cu e esaki ta estableci e ta conta 
pa 10 aña. Nos ta bay tin un ROP pa e 
di dos bes kiermen ta creando un siste- 
ma cu kisas ainda no ta un custumber 
pero cu tempo esaki lo bira un tradicion 
pa nos plania nos teritorio. Locual cu 
nos ta boga pe ta pa considera natura- 
lesa tambe.’ 

Esaki ta importante pasobra e desaroyo 
teritorial pa e aspecto economico ta bin 
cu cierto sacrificionan cual hopi biaha ta 
den forma di naturalesa y p’esey DNM 
a percura pa describi esaki mas miho po- 
sibel pa na 2030 nos tin un naturalesa 
autentico ainda. Cu nos matanan y cu 
nos bestianan por sobrevivi aki na Aru- 
ba hunto cu e desaroyo economico, de- 
saroyo social y desaroyo cultural cu nos 
tin, sr. Boekhoudt a finalisa bisando. 

Robert Candelaria (AVP): A reuni cu Cuerpo Policial pa delibera riba diferente punto 

Bon aceptacion pa concepto 'Mi wiel tambe ta conta 


NA luna di december a tuma luga 
e actividad di algun dia “Mi wiel 
tambe ta conta”. Meta di e actividad 
tabata pa topa cu esunnan cu limi- 
tacion fisico den comunidad, pero 
tambe cu clientenan di Maristella y 
Funari. Fraccion di AVP a entrega un 
peticion na Minister di Husticia via 
di su consehero Milko Baiz. ‘A dedi- 
ca e proyecto na Jose Solagnier den 
feliz memoria cu a pidi mi esaki pa 
su yiu”, asina Parlamentario Robert 
Candelaria a duna di conoce. 

Den e peticion tabata inclui un carta 
cu a base di ley di trafico existente ta 
pidiendo pa bin cu parkeer kaart pa 
automobilistanan cu tin limitacion 
fisico. Parlamentario Robert Cande- 
laria a expresa cu esaki ta nifica cu 
nan tin un carchi otorga dor di Cu- 
erpo Policial cu nan por colga na un 
luga visualmente den auto. E carchi 
alci ta duna persona cu limitacion fis- 
ico e derecho pa staciona den e par- 
keervak cu tin e borchi di rolstoel. 

A haci entrega di e peticion aki hunto 
cu concepto di “aanvraag formulier” 
cu ley ta stipula hunto cu e concepto 
di un sticker mes y un concepto di 
Ministriéle Beschildcing cu cada bor- 
chi mester tin. “Mi a pidi coopera- 
cion di Minister y di Korpschef,” e 
Parlamentario a expresa. A tuma e 
momento pa sinta cu e Chief of Staff 
di Alto Comisario di Polis, esta Sil- 
vio de Mey. Resultado di e reunion 
aki tabata hopi bon y a delibera riba 
lcico mester tuma luga pa por imple- 
menta e cambionan den ley y den 
maneho. 


A palabra cu aki 2 siman lo topa 
atrobe pa mira si tin cosnan ainda pa 
clarifica of papia cu otro y despues 
lo bay over na e parti di implemen- 
tacion. Esaki ta nifica cu ta spera a 
corto plaso di por tin e procedura y 
asina chauffeurnan por yega Cuerpo 
Policial pa haci nan aplicacion hunto 
cu un carta di dokter, pasfoto, etc. pa 
bin na remarca pa nan parkeerkaart. 

Ley ta yama esaki gehandicapten- 
parkeerkaart y ta duna autoridad na 
Polis pa duna multa na esun cu no 
tin e carchi pero cu toch ta para den 
e parkeervak. Parlamentario Cande- 
laria ta contento cu e pasonan tuma 
y ta premira di lceda cla cun’e pa Cu- 
erpo Policial introduci esaki oficial- 
mente den e prome kwartaal di e aña 
aki ainda. 

E peticion aki a cana lihe y p’esey 
Parlamentario Robert Candelaria ta 
contento. Durante e evento a haya 
un miho idea di cuanto hende den 
comunidad tin mester di esaki. Cu- 
erpo Policial mes a accentua e reto 
di parkeermento di auto dor di e an- 
cianonan, hendenan grandi, door di 
nan edad no por move mesun bon 
mas. Esaki ta algo cu mester bay 
mira den e cuadro legal si nan tambe 
por aplica y bou cua condicionnan. 

“Si tur hende pensa hunto y busca 
con pa traha hunto, nos ta zorg p’e 
grupo di hende nan aki por conta cu 
mas y miho mobilidad den comu- 
nidad”, e Parlamentario a expresa. 
Nan tambe lo por gosa di bida na 
un manera mas facil y ta contento di 
por a forma parti di esaki. 

Muchanan, e lidernan Carnavalesco di futuro 

Aruba Bank a sostene SMAC y Colegio 
Conrado Coronel den Parada di Blaas 


COMO partner di 
SMAC, Aruba Bank 
ta masha contento di 
por aporta n’e parada 
di blaas, unda a mira 
yen di cara conten- 
to. A yuda Colegio 
Conrado Coronel pa 
nan tambe luci den e 
parada aki hunto cu 
grupo Nos Futuro. 
Un total di 6 grupo 
di mucha a participa 
den e Parada na San 
Nicolas. E institu- 
cion financiero ta 
kere cu ta esencial pa 
promove e participa- 
cion di mucha den e 
fiesta cultural di mas 
grandi p’asina nan 
por sigui cu e tradi- 
cion den futuro. 
Aruba Bank ta invita 
Aruba en general pa 
sigui yuda engran- 
dece nos cultura, nos 
Carnaval. Ta felicita 
tur grupo cu a par- 
ticipa y tambe e ban- 
danan cu a haci po- 
sibel p’e muchanan 
disfruta di e parada 
di blaas. 


Mainta 

t'cerMtAlobo 

Nos e-mail: 


noticia@awemainta.com 


Tel: 583-1400 
Fax: 583-1444 

Chiara Petrocchi y Monica Pimentel a prepara 
na Miami p'e clasificatorio Pan Americano 


DIADOMINGO ultimo Chiara 
Petrocchi y Monica Pimentel a yega 
Aruba for di Miami despues di 2 si- 
man ta train na Peak Performance na 
Miami bou guia di Juan Moreno, Rus- 
sell Beneby Coach Lee, Terrence Jen- 
nings y Paige McPherson. 

Peak Performance Miami t’e centro 
di training na Florida y varios atleta 
Olimpico y di rond mundo ta mobilisa 
nan mes pa train cerca Juan Moreno. 
Na Peak Performance Miami taba- 
tin atletanan y coach for di Dina- 
marca, Brazil, Sto Domingo, Puerto 
Rico, Canada y di diferente otro parti 
di Merca cu ta bay train cerca Juan 
Moreno. 

Russell Beneby no ta desconoci aki na 
Aruba. Russell Beneby a duna varios 
training na Aruba den pasado. 

Russel Beneby ta coach di e region di 
Florida, coach di Peak Performance y 
sa coach e atletanan ora cu nan biaha 
pa representa Merca. 

N’e training na Peak Performance nos 
atletanan tabatin e placer di por a 
train dos biaha pa dia y cu varios atle- 
ta di caliber y Olimpico manera Paige 
McPherson kende actualmente ta pre- 
parando pa su di 3 debut pa 2020. 

Chiara Petrocchi y Monica Pimentel 
ta nos atletanan adulto cu ta prepa- 
rando p’e clasificatorio na Santo Do- 
mingo p’e weganan Pan Americano na 
Peru. 

Aruba Taekwondo Taekwondo Bond 
‘AJRTBO” ta sumamente contento cu 
e bon preparacion aki di Chiara Pet- 
rocchi y Monica Pimentel. 

Arubcmnse Zwembond cu weekend 
exitoso di competencia # Dia di Betico' 


DESPUES di a clausura aña 2018 hopi activo, 
Arubaanse Zwembond (AZB) ta cuminsa aña 2019 cu 
un fin di siman exitoso di competencia, ‘Dia di Betico’. 
E fin di siman cu a pasa AZB a organisa su prome week- 
end di competencia pa 2019 y conta cu un total di 91 
participante. 


E fin di siman a cuminsa cu e competencia di landa- 
mento competitivo ‘Competencia Dia di Betico’, unda a 
competi den distancia nan di 50 y 100 meter na Piscina 
Olimpico Roly Bisslik. Durante e competencia alci, Eliz- 
abeth Timmer, a logra kibra e record Arubano den e age 
group di damas, 15-17 aña y ta pone un tempo nobo 
di 32.26 seconde p’e distancia di 50meter ‘Backstroke’ 
den e age Group aki. 


Resultado Landamento Competitivo (medalla) 


Aruba Dolphins 
Stingray Swimming 
Swimming Team The Orcas 
Sports 4 U 


Oro 

Silver 

Bronze 

Total 

43 

27 

18 

88 

36 

21 

16 

73 

4 

5 

6 

15 

1 

5 

2 

8 


Diasabra mainta, e disciplina di Landamento Artistico a 
tuma lugar den Piscna Olimpico Roly Bisslik y a cumin- 
sa cu e evento di figuras. Despues di e evento di figuras, 
a sigui cu e competencia di elementonan tecnico y e pre- 
sentación di e duetnan unda Kainah Croes y Meghan 
Tromp a presenta nan duet. 

Resultado Landamento Artistico (figuras) 

Categoria ’IO and under’: 

1) Xiana Hoo 

2) Xia Rodriguez 

3) Katiana Vizhco 
Categoria ’12 and under’: 

1) Abizahi Sanchez 

2) Sofia Cardona 

3) Alina Dirks 
Categoria 13-15: 

1) Avigayle Tromp 

2) Angelina Hamoen 

3) Mikayla Morales 



Diadomingo mainta tempran a continua cu e weekend 
di competencia na Zeerover unda e evento di Open Wa- 
ter a tuma lugar. P’e evento di Open Water landadornan 
por a competi den e distancia di lkm, 3km y 5km. 

P’e distancia di lkm tabatin categoria 8-12 aña y 13 
aña+ femenino/masculino. P’e distancia di 3km tabatin 
e categoria 12-13 añay 14 aña+ femenino/masculino. 
P’e distancia 5km tabatin e categorianan 13 aña, 14-15 
aña, 16-18 aña y 19 aña+ femenino/masculino. 

P’e distancia di lkm Braynsly Dirksz ta crusa e finish- 
line prome cu un tempo di 15:46.92, p’e distancia di 
3km Elizabeth Timmer ta cruza e finishline prome cu 
un tempo di 45:39.62 y p’e distancia di 5km Lucien 
Peterson ta cruza e finishline prome cu un tempo di 
1:18:21.92 

Ta importante pa menciona cu e distancia di 5km p’e 
evento di ‘Open Water’ tabata un evento clasificatorio 
pa CARIFTA 2019. 

Britta Schwengle (15), Lucien Peterson (17), Ronald 
Fun (14) y Giannon Eights (17) ta logra clasifica pa 
CARIFTA 2019 y lo representa Aruba na Barbados. 

AZB ta gradici tur oficials, huez y boluntario cu a yuda 
haci e competencianan posible. Por download e resul- 
tado completo di e competencia nan Dia di Betico, via 
pagina di facebook Aruba Swimming Federation AZB’. 
Lilce e pagina y lceda bon informa di tur competencia di 
landamento pa 2019. 

X presa b o mes 

Fuera di e Status Aparte e logro mas grandi di nos 
Libertador Betico Croes tabata union di su Pueblo 


E union cu Libertador Betico Croes a logra tabata e arma 
principal cu awe Aruba ta gosa di su Status Aparte. E a 
logra uni tur partido politico, cu excepcion di PPA, tur 
gremionan. E a kita e stigma cu tabata existi entre playa 
y cambo, entre pariba di brug y pabou di brug. 

NOS A BIRA UN ARUBA. Esalci a lceda mantene pa 
añanan pa decadanan, nos ta un solo pueblo, un solo 
bandera, un solo escudo, cu un himno cu nos como Aru- 
bianonan ta canta cu e sentimento mas grandi cu ta sali 
for di e mas profundo di nos curason. 

Awe na 2019 su mes un partido den Gobierno ta kibra e 
union aki, door di permiti ariba su dia dos acto protoco- 
lar ser organisa. Gobierno ta para tras di esaki y a finan- 
cia esaki tambe. Kico nos kier logra cu esaki cu lo bin 
un division di pariba di brug y pabou di brug atrobe. Pa 
colmo cu tur honor di gruponan uniforma. 

No nunca, nos cu a lucha man den man cu nos Liberta- 


dor stima, no ta permiti esaki. 

Ta tristo pa wak su propio yiu sinta den prome fila na 
e acto aki, traicionando e ideal di su tata cu a bisa: Un 
pueblo uni hamas por ser hundi. Union ta forsa. Un 
pueblo uni ta voz di Dios. 

Hopi ta esnan cu a yama mi pa manifesta nan tristeza y 
descontento cu esaki, na unda nan ta sinti cu Betico su 
ideal di uni nos pueblo a ser traiciona. 

Nos hendenan specialmente esnan pariba di brug a sufri 
hopi bou di esalci, esta cu nan tabata ser considera como 
Arubiano di Segunda clase, esta cu nan ta pertenece na 
San Nicolas y no na Aruba. Den tur pais di mundo e cel- 
ebracion ariba un dia Nacional ta ser celebra den capital 
di e pais, no por tin dos capital. ACASO TA IDEA PA 
HACI SAN NICOLAS CAPITAL DI NOS PAIS? Anto 
laga pueblo dicidi. 

Betico bo ta grandi di berdad, bo no a pensa 
cu bo mente, pero cu bo curason y tuma de- 
cision a base di lolce bo curason tabata bisa 
bo y no a base di emocion. Un Aruba uni, 
un solo Aruba, sin distincion di rasa, color 
politico, clase, religion etc. 

Arubianonan bisa no na DIVISION Y 
SIGUI MANTENE UN SOLO ARUBA PA 
TUR ARUBIANONAN, TUR CU A NACE 
Y TRAHA NA RPOGRESO DI E PIDA BA- 
RANCA AKI TA ARUBIANO. 

Mi ta spera cu dia di himno y bandera lo 
no hinca den nan cabes pa organisa dos acto 
protocolar. Por celebr’e den un acto como 
celebracion no como un acto oficial. 

Atan Lee Sr. 


NR 5421 






OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 30 Jan, 2019 EN TOT NADER ORDER 


valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

ANG 

98.00 

100.00 

biljetten 

100.20 

Per ANG 100 




chq./overboeking 100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(per 100) 

CHF 

178.40 

179.12 


179.92 

Pond sterling 

GBP 

2.27 

2.32 


2.38 

Japanse yen 
(per 10.000) 

JPY 

161.33 

162.80 


164.43 

EURO 

EUR 

201.71 

203.55 


205.59 

(per 100) 

Deense kroon 
(per 100) 

DKK 

26.28 

27.00 


27.80 

Noorse kroon 
(per 100) 

NOK 

19.95 

20.67 


21.47 

Zweedse kroon 
(per 100) 

SEK 

18.56 

19.28 


20.08 

Nan lo haña hasta 3.7 mion florin 

Gobiernu a sali pótmóni gordo 

foi Selikor diamars! 


WILLEMSTAD. Un diskushon di desenas di aña 
diamars porfin a keda resolvé satisfaktoriamente tantu 
den sentido lcu no ta duna retiro na personal pero tambe 
pa gobiernu ku lo haña un ‘douceurtje’ di 3,7 mion flo- 
rin serka Selikor for dje pót di riolering. 

E palabrashon ku a sera diamars entre gobiernu, gerensia 
di Selikor i dirigentenan di ABVO i BTG no solamente 
a terminá e diferensianan di opinion ku a kondusi na 
e paralisashon di trafiko, tabatin un benefisio ku hopi 
hende no a kai ariba. 

Di otro banda na final di dia lamentablemente Selikor 
a koknstatá ku miembresia dje sindikatonan no a bai di 
akuerdo lcu tur e palabrashonnan lcu a lceda hasi ku di- 
rigentenan di sindikato a yega na dje huntu ku gerensia 
i Minister Zita Leito. 

Selikor lo raportá desaroyonan nobo pero esei lo no af- 
ektá e palabrashon finansiero ku partidonan a hasi. 
Selikor lo paga gobiernu 3,7 mion florin for dje fondo 
di riolering ku nan a kobra usuarionan i ku nan tabatin 
den nan mes kaha. 

ademas gobiernu lo sigi haña e plaka aki den futuro. 
Diamars 29 di yanuari 2019 trahadónan di Selikor a di- 
sidi di wélga pa motibu ku tin nesesidat di ldaridat riba 
diferente punto ku nan a trese na mesa na minister di 
Obra Publiko lcu tambe ta remplasá minister di Medio 
Ambiente bou di kual Selikor ta kai. 

E presentenan ku ta BTG i ABVO i gerensia di Selikor i 
partidonan a yega na e siguiente palabrashon: 

Minister di Obra Publiko ta rekonosé ku basá riba pa- 
labrashonnan anterior, ku Selikor ta e instansia lcu ta 
enkargá ku e trabounan di riolering. Pues esaki ta enserá 
lcu lo no tin destaho publiko pa e trabounan ald. 

Esaki ta entre otro basá riba desishon di Raad van Min- 
ister. 


Trabounan di riolering ku Selikor mester ehekutá pa 
Openbare Werlcen (OW) lo wórdu konkretisá den e 
akuerdo di servisio. Tin un konsepto riba mesa kual 
partidonan lo kaba di negoshá promé lcu 28 di februari 
2019. Esaki ta deliberashon entre Selikor i OW. 

Pago pa e servisio di riolering ku Selikor a duna durante 
añanan 2015-2017 na balor di3.7 mion lokeda traspasá 
denter di 24 ora di ministerio di Finansa di Gobiérnu pa 
Selikor. Esnan presente a presensiá e momento lcu min- 
ister di WRP tambe a firma e dokumentunan konserni 
pa apoderá ministerio di finansa pa paga. 

Pa loke ta trata e Alcuerdo di Maneho, minister di Zita 
Leito komo remplasante di minister di GMN lo infor- 
má minister di GMN i minister di finansa tokante e 
siguiente punto: 

Petishon di parti di Selikor, BTG i ABVO pa alargá e 
palabrashonnan tokante di e kuenta koriente ku Selikor 
tin ku Gobiérnu pa por lo ménos 1 aña mas óf te na 
e momentu ku negoshá un akuerdo (beheersovereenk- 
omst) nobo. 

Gerensia di Selikor ta konklui lcu basá riba e palabrashon 
di e puntonan ariba menshoná no tin nesesidat pa re- 
dusi kuponan di trabou i ku e servisionan di Selikor pa 
ku Gobiérnu por keda manera a palabrá. 

Den kaso ku mester hasi uzo di mas trahadó via di uit- 
zendbureau tin ku hasi esaki konforme lei i nesesidat di 
e momentu ei. 

Resultado di e palabrashonnan aki ta ku trahadónan ta 
reanudá trabou. Gerensia di Selikor ta pidi su diskulpa 
pa kualke inkonbeniensia ku e wélga ald a okashoná. 

Mihó un bon bisiña 
ku un famia na distansia 


WILLEM STAD - Mas i mas ta saliendo na lda ku e 
politiko i óf gobernantenan di awendia a bandoná prin- 
sipionan masha fundamental di bida. Materialismo i in- 
dividualismo ta dominando asina fuerte ku bou di kasi 
tur sirkunstansia entidatnan balioso manera famia i of 
bario no por sobrebibi. Pero en prinsipio hende ta un ser 
sosial, lolce ke men ku hende ta biba den un komunidat, 
kaminda nos mester di otro pa por realisá nos mes. Pues 
e asuntu di bisiña, esta kontakto i responsabilidat kom- 
parti lcu un otro persona (habitante) den e mesun área, 
no mester ta algu asina straño. Nos mayornan i sigur 
e otro antepasadonan lcu a bai nos dilanti tabata bib’é 
muchu mas konsiente. Bisiñanan tabata yuda otro den 
tempu bon i den tempu malu. 

Nan tabata hasi fabor pa otro, tira un bista, duna otro 
un man pa realisá kualke nesesidat, kuida otro etcetera. 
Tin tur prueba si hende traha huntu, kombiná lcapasi- 
dat i konosementu, e benefisio i probechonan ta mas 
grandi. Lolce ta strañami masha hopi ta lcon tóg ten- 
densianan individualista i óf egoista ta lantando kabes 
fuertemente, mirando e konsekuensianan negativo ku 
tur esakinan ta trese kuné pa nos sirkunstansia di bida 
en general. E situashonnan di lcambio ariba menshoná 
segun mi ta konektá ku e espiritu liberal ku a posishoná 
fuertemente den mundu. 

“Pérkurá pa ABO ta bon, sóru pa ABO bira riku mas 
lihé posibel!” E mesun sostenedónan di prinsipionan 
liberal ta pretendé lcu kompetensia ta e fuente prinsipal 
pa garantisá mihó produkshon i preisnan abou. Pero ei 
mes nos por mira i eksperensiá den práktika di kada 
dia kon vulnerabel hende ta debi na e mentalidat nobo 
lcu ta manifestando den forma di falta di koperashon i e 
boluntat pa yuda otro. 

En bes di bisiña tira un bista pa otro manera ántes ta- 
bata sosodé, ta sténs riba alarma i kámaranan pa vigilá 
kas i negoshi. Pero mas ku nunlca ladronisia di outo ta 
na órden del dia i ta keda sin wórdu resolvé. Atrakonan 
armá i brutal kasi ta parti di nos realidat di tur dia, pa- 


sobra e falta di kóntról sosial ta hasié sumamente fásil 
pa malechornan. Bisiñanan no tin nada na otro mas, ta 
lcomo si fuera kada lcen pa su mes i DIOS pa nos tur. 
Komunidat di Kórsou ta parti di e realidat aki i nos ta 
mir’é i eksperensh’é den nos barionan ku bisiñanan a 
bira lomba pa otro. Nos barionan ta mas insigur ku nun- 
ka, pasobra algu grave ta sosodé, anto demas bisiñanan 
no sa mes, te pa yuda e viktima. 

Ta atraká te hasta hende grandi, bula den sentronan di 
bario, den skolnan hórta, hasi destrukshon i kometé alc- 
tonan di vandalismo. Sekuestro di komersiante i of otro 
figuranan ldave den nos komunidat ta un fenómeno ku 
ta kresiendo. E entidat bario a muri i huntu ku esaki 
a suak e sentido di kombibensia i solidaridat lcu otro. 
Meskos ta pasando riba un plano mas haltu, den nos 
relashon lcu pais bisiña Venezuela. 

En bes di hiba táktika i diplomasia den e problemanan 
na Venezuela, saliendo netamente for di e konsepto di 
bisiñanan ku ta tene lcuenta lcu otro pa mantené pas 
i harmonia i krea un relashon aseptabel, nos gobiérnu 
awendia ta skohe pa opiná i kondená nan sistema, lco- 

riendo e riesgo di krea lasonan di enemistat ku nos bisi- 

/ 

ña Venezuela. Antes gobernantenan di Kórsou tabata 
atendé Venezuela ku hanskun di felpa, pasobra tabata 
kórda i tabata konsiente lcu nos ta bisiña di otro. Hopi 
aña ami Erwin Raphaéla ta dedikando na e tema bario i 
ta di focus riba relashon entre bisiña. 

Na tur manera i mirá fo’i diferente ángulo mi a trata na 
duna BARIO komo entidat mas forsa. Pero, miéntras ta 
konsentrá tur energia i konosementu pa fortifiká e sen- 
tido di bario, aya banda medidanan doloroso di gobiér- 
nu a kondusi na kambionan drástiko den nos barionan, 
por ehémpel e hecho ku a kita trahadónan profeshonal 
for di bario. E relashon di bisiña ya ni na nivel di bario, 
ni na nivel di pais ku pais, nos no por bib’é mas i asina 
ei nos a bin resultá mal pegá lcu Venezuela. Pero ta un 
hecho ku loke daña lo tuma hopi tempu pa drecha. 

Kibrando tur rekórt 

Turismo a bulando haltu i ku motor 
di Jumbo Jet na desémber 


WILLEMSTAD - Ofisina di Turismo di Korsou 
(CTB) ta raportá sifranan preliminar pa desémber 2018. 
Na desémber 2018 e kantidat di turista di estadia a ko- 
nosé un l<a*esementu di 17%. Den sifranan apsoluto ta 
trata di 6.912 turista mas na desémber 2018 hibando e 
total na 47.058 turista di estadia kompará lcu 40.146 e 
mesun luna na aña 2017. 

Desémber 2018 ta un luna kaminda nos a lconosé dife- 
rente rékort pa ku kantidat di turista di estadia: 

Kasi 18.000 turista di estadia for di Hulanda 
Mas ku 10.000 turista di estadia for di Nort Amérika 
Kasi 4.000 turista di estadia for di Colombia. 

Korsou a risibi un kantidat rélcórt di turista di estadia 
for di nos merkado prinsipal lcual ta Hulanda. For di 
Hulanda nos a risibi 17.994 turista di estadia na desém- 
ber 2018 kual ta un kresementu di 14% kompará ku 
desémber 2017. 



Introdukshon di e buelonan di Condor for di Frankfurt, 
Alemania lcu a kuminsá 7 di novémber ultimo a resultá 
den kresementu positivo for di Alemania. 

Un total di 1.661 turista Aleman a keda risibi na desém- 
ber 2018 kual ta un kresementu di 63% kompará ku 
desémber 2017. 


Urgente ultimo momento! 

Xiouelle Tweeboom apsolvé di asesinato! 


WILLEMSTAD. Wes sra mr. Paulides ayera mainta 
despues di a skucha tantu fislcal mr. Koert lcomo aboga- 
do sra. Sulvaran i e propio akusado Tweeboom, a tuma 
e desishon di laga Xiouelle Tweeboom regresá kas ayera 
mes. 

Tweeboom despues di tabata akusá i sospechá di a 
asesiná e suidadano Darwin Hierro- Acosta riba Gos- 
ieweg, na un diskoteka “Chinito bar” dia 9 di september 
2018 ayera mes lo regresá kas. 

Wes a haña probá ku Xiouelle TWeeboom na sierto mo- 
mento tabatin e arma di kandela den su poder si, pero 
no tin prueba sufisiente ku ta el a tira riba su amigu, lcu 
kende algun ratu promé e tabatin un pleitamentu pisá 


den tualet. 

s 

Ambos a sali pafó di e bar i despues balanan a zona i 
Darwin a kai abou na suela morto. 

Fiskal mr. Koert a demandá un kastigu di prizon di 12 
aña, pero wes mr. Paulides a want>e na 24 luna di kua 6 
luna kondishonal unikamente pa poseshon di arma di 
kandela. 

Kitando e periodo ku Tweeboom a sinta kaba ta nifiká 
lcu e lo regresá kas ayera mes. Wes a bisa TWeeboom ku 
ounke no tin ningun prueba ku ta e ta responsabel pa e 
asesinato di Darwin, tin informashonnan esensial lcu e, 
esta TWeeboom ta na altura di dje, pero ku e no kier a 
divulgá na hustisia. 

Korte a disidi diamars 

No por but un empresario pasobra 
ela paga Omzetbelasting via banko 



WILLEMSTAD. No kabe duda lcu regularmente sa 
tin diferensha di interpretashon entre empresario i per- 
sonal di Ontvanger ora ku pago di Omzetbelasting dren- 
ta lat na Ontvanger pasobra a paga e belasting ‘on-line’ 
via banko. 

Den un kaso asina korte e siman a disidi ku si e pago a 
drenta lat serka Ontvanger no ta falta di e kontribuyente 
pasobra e empresario a paga debidamente na tempu. 
No ta trata ni di masha sén - un but di 100 florin i un 


naheffing di 258 florin - pero e empresario no tabatin 
intenshon di paga un kos ku ela paga kaba i na tempu. 
Ta trata di OB riba luna di oktober 2015 ku ela paga 
belasting na tempu. 

O sea ela paga un siman promé lcu e fecha a vense. 

Si internamente Ontvanger no a registrá e pago korek- 
tamente no por kulpa e kontribuyente. 

Dia ku e empresario a haña but ku naheffing ela apelá 
pero Inspektor a rechasá su protesta. 

E empresario a bai den apelashon kontra e rechaso serka 
lcorte. 

Pago dje suma di OB a bai masha normal i rutinario ya 
lcue señora a yena e formulario di OB, entreg’é dia 9 di 
november 2015 i a paga su siguiente dia via banlco. 
Personal di Ontvanger no a deskontá e suma for di nan 
atministrashon pero te señora a haña vra pasobra Inspe- 
ktor a kim’é un but di 100 florin riba un suma di 248 
florin. 

Wes a husga lcu definitivamente e señora a paga na tem- 
pu. 

I si na Ontvanger nan a ignora e lcódigo lcu ta marka e 
pago, no por kastigá e señora pa esaki. 


CBS ta publiká un edishon nobo ku 
sifranan riba medio ambiente 


WILLEMSTAD - Ofisina Sentral di Statistik a kaba 
di publiká e di dos edishon di e publikashon lcu tin 
komo tema sifranan riba medio ambiente. 

E publikashon aki ta kontené informashon, tabél i 
grafik riba tema ligá ku estadistika di e medio ambiente 
alci na Kórsou, basá riba dato di te ku aña 2017. 

Ku e publikashon aki CBS ta satisfase e nesesidat kada 
bes mas grandi ku ta eksisti di risibi informashon riba 
e tereno akl, i tambe na e retonan lcu komunidat ta 


konfrontando, manera preshon demográfiko, kuestion 
energétiko, e problemátika di sushi, kontaminashon di 
airu, kresementu duradero, produkshon di awa i lcori- 
ente etc. 

Un dokumento ku ta ofresé djis un poko informashon 
riba un gran variedat di tema ku Nashonnan Uni ta usa 
internashonalmente pero adaptá pa Kórsou. 

E intenshon ta pa tur aña publiká un edishon nobo ku 
update di e sifranan pa e aña mas resien lcu tin disponi- 
bel. 

Partisipantenan for di Karibe i Surnam 

Kátedra akademiko di penshun na 
universidat ta pa henter Karibe i Surnam 


WILLEMSTAD. E intenshon di Fondo di Penshun 
di Korsou pa kual direktor di CPA sra. Kruithof-Bor a 
firma un akuerdo resientemente, ta pa ofresé un Pro- 
grama Ehekutivo ku blokenan riba e tópikonan manera 
penshun, invershon, maneho di riesgo i pension gover- 
nance. 

Pa e tópikonan alci lo atraé dosentenan internashonal. 
Tambe lo tin kursonan pa hendenan ku ta trahando den 
e selctor di penshun. 

E direktor di APC a deldará ku no ta partisipantenan di 
Kórsou so ta bon bini pero di henter Karibe i Surnam. 
“Nos ta anhelá pa traha den estrecho koperashon ku 
nos sosionan den Caribbean Pension Funds Association 
(CaPAs), ku ta e organisashon ku ta atendé e interesnan 
di e sektor di penshun den Karibe Hulandes. Di e forma 
aki nos por kontribui ku otro den engrandesimentu i 
ampliashon di e konosementu den nos sektor”. 

No solamente enseñansa pero tambe investigashon 
Sra. Kruithof-Bor a informá ku e intenshon di e kátedra 
no ta solamente pa enseñansa sino tambe pa hasi inves- 


tigashon ku e intenshon pa e sektor di penshun, super- 
visornan i tambe komunidat benefisiá di dje. 

“Kuantu persona tin un areglo di penshun na Kórsou i 
kiko nos por hasi pa stimulá lcu mas persona tin sufisi- 
ente entrada na momento ku nan yega e edat di pens- 
hun?” ta preguntanan relevante. 

Den e kuadro aki, University of Curaçao, Algemeen 
Pensioenfonds van Curaçao i Centraal Bureau voor de 
Statistiek a firma un konvenio tripartit di koperashon. 

Eksperensia Internashonal 

Profésór dr. Onno Steenbeek lo ta katedratiko dje mate- 
ria i den bida diario e ta akadémiko Pension Fund Risk 
Management afiliá na Erasmus Universiteit na Rotter- 
dam. 

Profésór Steenbeek ta trese eksperensia internashonal 
amplio pa Kórsou. 

E la aseptá su nombramentu komo akadémiko ekstraor- 
dinario den maneho di fondo di penshun ku un epñogo 
inougural titulá ”Retonan di penshun i oportunidatnan 
na Kórsou i sobrá di Mundu.” 


Detenshon relashoná ku maltrato i menasa 


WILLEMSTAD - Djamars 29 diyanuari 2019, alrededor 
di 23.56 or, Sentral di Polis a risibi notifikashon di un kaso 
di maltrato ku a tuma lugá na un kas den área di Brievengat 
Un unidat polisial lcu a yega na e sitio a topa ku un dama lcu 
herida na su boka i kara. For di un investigashon ku polis a 
hasi na e sitio a resultá lcu dos ruman tabatin un diskushon 
ku otro i esaki a terminá den maltrato. E ruman hómber lo 
a maltratá i menasá su ruman muhe. Alrededor di 00.40 or 
a detené na e kas den área di Brievengat e hómber, S.Z.O. 
nasé na Kórsou di 24 aña di edat, relashoná ku maltrato i 
menasa. 

A presentá e sospechoso dilanti un Fiskal Ouksiliar lcu a 
ordená su enkarselamentu pendiente di mas investigashon. 

Pero solamente pa skolnan di gobiernu: 

Gobiernu a firma kontrat ku empresanan di limpiesa na skol 


WILLEMSTAD- Servisio di Skolnan Publiko a an- 
unsiá lcu a gobiernu ta responsabel pa garantisá limp- 
iesa na tur skol publiko. Esta skolnan di gobiérnu. E 
kontratonan ku e kompanianan di limpiesa a vense fin 
di 2018. 

Pa 2019 gobiérnu ta kontinuá ku e servisio i e kompani- 
anan di limpiesa ku aktualmente ta brindando limpiesa 
na e skolnan. 

E proseso di aprobashon finansiero a finalisá i tur e 
kompanianan lcu ta limpia slcol di Servisio di Skolnan 
Publiko a keda informá ku gobiérnu ta kontinuá ku e 
limpiesa konforme palabrashon. 

E Akuerdo aki ta drenta na vigor ku forsa retroaktivo 
for 1 yaniiari 2019. Pues kompanianan ta lcobra nan en- 
trada kuminsando 1 yanuari 2019 manera presupuestá 



pa 2019. 


Ku esaki Ministerio di Enseñansa, Siensia, Kultura & 
Deporte ta indiká ku e situashon aki tin debido aten- 
shon di e Ministerio i Servisio di Skolnan Publiko. 


Riba maneho di Penshun 

APC a fasilitá Universidat un kátedra 
ekstraordinario di maneho di fondo di penshun 


WILLEMSTAD - Tabata djaweps 24 yanuari 2019 
lcu a instalá Profésor dr. Unu Stenen lcomo akadémiko 
ekstraordinario den maneho di fondo di penshun na 
University of Curaçao. Esald ta e promé kátedra spesial 
riba tereno di penshun den Karibe Hulandes. Algemeen 
Pensioenfonds van Curaçao (APC) ta fasilitá e kátedra 
pa un periodo di kuater aña. 

Konservoshon di e sistemo di penshun to 
un di e retonon mos grondi ku nos sektor 
i e komunidot to poro dilonti dje. 

Preguntanan manera kon nos lo mantené e sistema di 
penshun pagabel i kon nos lo dil ku e echo ku hende ta 
biba mas largu ta preguntanan ku ta na órden di dia. 
Ademas nos ta mira ku e generashon mas hóben ta bi- 
rando mas kritiko i ta duna un propio interpretashon na 
nan añanan di penshun. 


“Tumando nota di e retonan aki den nos komunidat, 
nos ta nota un oumentu den e nesesidat pa haña i inter- 
lcambiá mas konosementu. 

Ku e kátedra spesial aki huntu lcu University of Curaçao 
, APC ta duna kontenido na un manera struktural den 
esalci”, asina direktor di APC Evelyn Kruithof-Bor MBA 
a bisa durante e enkuentro di apertura di e kátedra di 
penshun djaweps anochi den oula di universidat. 

Pa mas lcu ochenta aña, APC ta hiba un maneho dirigi 
pa realisá un bon penshun pa su partisipantenan. Pero 
APC ta fiha tambe riba un grupo mas grandi. 

“Nos ta konsiente di nos responsabilidat sosial pa ku 
komunidat i gustosamente nos kier duna kontenido na 
esalci. Bon enseñansa ta di vital importansia pa desar- 
oyo di un pais i pa e futuro generashon”, sra. Kruithof- 
Bor a sigui bisa. 

Statendam Nobo pa promé biaha na Kórsou 


WILLEMSTAD. Djasabra ultimo e barku krusero 
Nieuw Statendam di Holland America Line a hasi su 
bishita na Kórsou pa promé biaha i el a mara na Mega 
pir Jackie Voges. E barku aki ta bastante nobo; tabata 
6 di desémber 2017 ku a lans’é i lcu Oprah Winfrey a 
batis’é. 

Manera ta kustumber ora un barlcu krusero bishitá Kór- 
sou pa promé biaha, e kapitan i su tripulantenan ta in- 
vitá dignatarionan pa un seremonia inougural. 

Den presensia di Minister Steven Martina, COO di 
Curaçao Ports Authority, Sr. Albert Zwueste, gerene di 
merkadeo digital, Sr. Angelo Harms, e agente Armada 
den presensia di Sr. Stanley Hinds, Sr. Don Panneflek 


di parti di gobiernu i Sra. Sanchez di Duana, a hasi e 
interkambio di plakat lcu Kapitan di e barku krusero. 

E barku krusero a sali Fort Lauderdale dia 13 di yanuari 
ultimo, i el a sigui pa Bahamas, Puerto Rico, St. Thom- 
as, Grand Turk, Santo Domingo i Boneiru, bini Kórsou 
pa sigui pa Aruba i bolbe Fort Lauderdale 30 di yanuari. 

E barlcu tin un kapasidat máksimo di 2650 pasahero 
krusero i 1025 miembro di tripulashon. E barku tin un 
largura di 297 meter i un tonahe bruto di 99.500 (GRT). 
E barku aki ta registrá den kadaster di Kórsou bou di e 
asina yamá ‘eigendomsregistratie’, pero ta nabegá bou 
di bandera Hulandes. 


Turismo for di Merka a subi ku 

26 % na desémber 


WILLEMSTAD. E esfuersonan kontinuo di merkad- 
eo di Kórsou dor di CTB i su partnernan ta kosechan- 
do su frutanan pa nos isla. Pa luna di desémber 2018 
tabatin un kresementu di 26% den kantidat di turista 
di estadia for di Estádos Unidos kompará ku desémber 
2017. Ademas for di Canada tambe a registrá un krese- 
mentu di 39%. Komo resultado di e prestashon positivo 
alci for di Estádos Unidos i Canada, Kórsou a risibi un 
total di 11.140 turista di estadia for di Nort Amérika na 
desémber 2018 kual ta un kresementu di 29% kompará 
ku desémber 2017. 


Sur Amérika a presta bon registrando sifranan dóbel di 
kresementu. E region a lcrese lcu 18%. 

Den sifranan apsoluto un total di 9.876 turista di esta- 
dia a keda risibi na desémber 2018 for di Sur Amérika. 
Colombia tabata e merkado lcu mihó prestashon for di 
Sur Amérika. For di Colombia un oumento di 38% a 
lceda registrá pa un total di 3.938 turista di estadia. 

For di Karibe un kresementu di 5% a keda registrá. Kór- 
sou a risibi un total di 2.617 turista di estadia for di nos 
pais bisiña na desémber 2018. 



Sintomsa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Gradicimento / Invitacion 

Woorden schieten ons te kort pero nos komo famia di 
Jorge Matos kier a gradisi di kurason tur persona ku a 
manda un Whatsapp, e-mail a hasi un yamada of a 
manda un kaarchi.Tur palabra di konsuelo ku nos a 
risbi. Nos rumanan spiritual ku for di diferente parti di 
mundu a hasi orashon pa nos.Tur persona ku a biaha 
bin Aruba pa sostene nos den e momentonan difisil. 
Masha masha masha danki!!! 



Jorge Matos 

Spesialmente nos lo no lubida e support di: 

AVIS Car rental 
Garage Centraal 
Muziekschool 
Peanuts 

Pronto, ora Yehova Dios transformá e tera den un 
paradeis"lo bai tin un resurekshon."Su yui Hesus a 
sigurá nos:"No keda asombrá pasobra lo yega e ora ku 
tur esnan ku a fayece lo tende su stém i lo sali afó" pa 
biba riba tera pa tur eternidat. - Huan 5:28,29. 


A 

'PuKe'uU 0 %<Mte £ 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por steuns di loke Señor ta hasi" 

Cu dolor na nos curason , pero conforme cu boluntad di 
Dios nos ta anuncia fayecimento di: 



Isidora Celsa Cardenas 
Serna-Bermudez 

Mihorconoci como"Elsa's Lotto" 

*10-05-1939 -T30-01 -2019 

Acto di entiero lo wordo anuncia despues 


Aña pasá CITRO a usa su material di reskate intensivamente 

WILLEMSTAD. Durante 2018 CITRO a duna asistensha na tur evenementu ku a tuma lugá riba 
laman manera p.e. kompetensia di boto, triatlon éts i tradishonalmente durante Fuikbaaidag for di 
6.00or di mainta nos boluntarionan tabata riba laman pa duna asistensha, Den estrecho koperashon 
ku Wardakosta tabata disidf ki ora ta subi laman pa duna asistenshaya ku diferente biaha otro boto 
tabata sali na ayudo pa esnan ku problema. 

Aki ta sigui un lista di e biahanan ku CITRO realmente a duna asistensha: 

16x a tou boto den emergensha, 

2x pómp boto, 

2x saka hende for di awa, 

2x guia un boto drenta bahia di Spaanse Water entre nan 9x boto di piskadó, 8x boto di motor Ix 
belero. 

E material i frekuensia ku a usa e botonan ta: 

15x Dick Braakman, 7x C-Rescue 1,4x See-Doo’s, 2x Mobile Base en Ix Drone 


SP 0 ' 


Aurora 




'?u*tencit '%OKte & 0te*tuUofUf 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa" 

Salmo: 23 

Cu dolor na nos curason pero conforme boluntad di Señor nos 
ta anuncia fayecimento di: 

Rafaél 
Vicenthus 
Siliee 

Mihor conoci como"Big Boss" 

*27-10-1934 -120-01 -2019 


Na nomber di su: 


Ex esposa: 

Marlen Adonis 

Yiunan: 

Maritza Siliee 

Rugia Siliee 

Poppy Monte 

Harold Monte y famia 

Juancho v/d Biezen 

Elvis v/d Biezen 

Benjamin Rasmijn y famia 
Thania Rasmijn 

Ruman: 

Shon Pe Silee y famia (Curaçao) 

Nietonan stima: 

Jonathan Werleman 

Jeremiah Werleman 

Viviana Monte 

Alan Monte 

Raylina v/d Biezen 

Brandon v/d Biezen 

Eva Rasmijn 

Amigonan: 

Chucho Elizabeth 

Tico Fernandes 

Ronny 

Polito (Curaçao) 

Armando Gerardus (Curaçao) 

Amigonan di cas: 

Salazar (Hulanda) 

Betty (Hulanda) 

Betto Lourens (Hulanda) 

Juanita (Hulanda) 


Tur sobrino- y sobrinanan. 

Demas famianan: Siliee, Adonis, Gietel, Arends, Monte, 
Werleman, Mohamed, Rasmijn, Hernandes, Bommel, Agatha, 
Cardoso, v/d Biezen, Julen, Boye, Walle, Winklaar, Ricardo, 
Raphaéla, Gerardus, Obispo 

Ta invita pa acto di despedida cual lo tuma lugar na Royal 
Funeral Home diasabra 2 di februari 2019 di 1 'or pa 4'or di 
atardi. 

Nos ta pidi disculpa si den nos momento di tristesa nos por a 
lubida algun famia of conocir 



A$fr. 

"PuKenat *%04He £ &ne*t4Xontt 

Gradicimento / Invitacion 


Famia di defunto 



Aura Herónimo Kock 

"Pepe" 

Ta gradici un y tur di curason pa e atencion 
mustra durante enfermedad y entiero di nos 
defuntostima. 

Un danki special na: Dokter O. Jaramillo, Dr. Kwak, 
personal di NS piso4,personal di Ambulance, personal di 
Wit Gele Kruis. 

Salome Maduro Henriquez y famia pa e gran amistad y 
amorincondicional. Basilio Geerman pa e gran amistad y 
compania durante añanan di a toca caha di orgel 
"CRISTAL". Ruchie Everon y famia pa e gran amistad y 
ayudo semper brinda. Doortje y Dino Growell pa e 
cariño, atencion y ayudo. Nadie Dijkhoff y famia pa e 
amistad. Nel Dirks pa e amistad. Ricardo y Luisa 
Hernandez pa e cariño, compania y ayudo. Marina Vera 
pa e atencion, cuido y amor. Staf y Personal di Cas di 
Machi pa e atencion y bon cuido. Max Hassel pa e 
repertorio excepcional. Pastor Andry pa e palabranan di 
consuelo y speech conmovedor. Staf y Personal di 
Aurora Funeral Home pa nan tremendo servicio, 
especialmente na Judith. 

Un danki di curason na Dino Growell y Basilio Geerman 
pa e bunita homenahe y ultimo adios tocando Pepe su 
caha di orgel"CRISTAL.", 

y na tur esnan cu a forma parti di un of otro forma na e 
homenahe aki. 

Danki un biaha mas di curason na tur esnan cu semper 
a yuda, 

semper tawatey, a stima y lo keda stima Aura "Pepe" pa 
semper. 

Alavez famia kier a invita pa un santo sacrifkio na misa 
Santa Filomena na Paradera, Diabierna 1 Februari 2019. 

Diasabra 2 di februari 2019 
misa na Kapel di Alto Vista 



MANERA un bon custumber ya pa 32 aña tur prome diasa- 
bra di luna tin Santa Sacrificio di Misa na Alto Vista pa 7 or 
di mainta. Un bon custumber pa tur prome diasabra di luna ta 
resa pa esnan cu ta malo of den necesidad di oracion. Kiko ta 
mas bunita cu na salida di solo tin un Santa Eucaristia canto 
di lama. Bin experencia e bunita ora, cu aire fresco y zonida 
di lama. Pa 6.30 di mainta prome cu misa ta cuminsa cu un 
Santo Rosario na honor di Mama Maria di Alto Vista. Ta resa 
pa necesidad di Iglesia Universal pa Papa Francisco, Obispo 
Luis Secco y tur sacerdotenan y hefenan di gobierno pa nan 
responsabilidad pa nos pais Aruba. Pas den tur hogar, pa tur 
esnan den necesidad corporal y spiritual, pa nos enfermonan 
na cas, den hospital y esnan den exterior, pa nos grandinan den 
cas di cuido y na cas di nan keridonan pa no lubida pa esnan cu 
ta temporario a perde nan libertad. Cu poder di Dios nos ta sigi 
cu e bon custumber aki. Tur hende ta bon bini na e ora Sagrado 
aki cu ta un comienso di un dia bendiciona. 




AtSCra 






Gradicimento 

Si palabra por alcansa loke nos ta sinti. Laga e palabra 
formula e consuelo cu cada un di nos a haya door di 
boso gran atencion. 



Wilfrido “Leo” Croes 


Ta nos deseo pa su amor perdura pa semper na mundo, 
serca di nos. 

Boso atencion tabata muestra di su gran amor. 

Nos kier a gradici boso tur di curason. 

Danki na tur cu dia den y dia afo a sa di tey pa "Leo". 

Na nomber di su esposa, yiunan, nietonan, rumannan y 
demasfamia 


Time Out 



Randy Stoughton, e coach clave di tanto Tashaina 
y Kamilah a duna un splicacion amplio den ki nivel 
nos dos astronan ta. Hunto cu Randy Stoughton a 
bin Chris Dammers esun responsabel na Aruba pa 
mantene nos muchsnan den condicion optimal 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona’ 



LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 




















